
 讜讬砖 诪讛谉 砖讞讜转诐 讘讛谉 讘讘专讜讱 讜讗讬谉 驻讜转讞 讘讘专讜讱 讜讛讟讜讘 讜讛诪讟讬讘 驻讜转讞 讘讘专讜讱 讜讗讬谉 讞讜转诐 讘讘专讜讱 诪讻诇诇 讚讘专讻讛 讘驻谞讬 注爪诪讛 讛讬讗 讜讗诪专 专讘 谞讞诪谉 讘专 讬爪讞拽 转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 注讜拽专讬谉 讗讜转讛 讘讘讬转 讛讗讘诇 讻讚转谞讬讗 诪讛 讛诐 讗讜诪专讬诐 讘讘讬转 讛讗讘诇 讘专讜讱 讛讟讜讘 讜讛诪讟讬讘 专''注 讗讜诪专 讘专讜讱 讚讬讬谉 讛讗诪转 讛讟讜讘 讜讛诪讟讬讘 讗讬谉 讚讬讬谉 讗诪转 诇讗 讗诇讗 讗讬诪讗 讗祝 讛讟讜讘 讜讛诪讟讬讘 诪专 讝讜讟专讗 讗讬拽诇注 诇讘讬 专讘 讗砖讬 讗讬转专注 讘讬讛 诪诇转讗 驻转讞 讜讘专讬讱 讛讟讜讘 讜讛诪讟讬讘 讗诇 讗诪转 讚讬讬谉 讗诪转 砖讜驻讟 讘爪讚拽 诇讜拽讞 讘诪砖驻讟 讜砖诇讬讟 讘注讜诇诪讜 诇注砖讜转 讘讜 讻专爪讜谞讜 讻讬 讻诇 讚专讻讬讜 诪砖驻讟 砖讛讻诇 砖诇讜 讜讗谞讞谞讜 注诪讜 讜注讘讚讬讜 讜讘讻诇 讗谞讞谞讜 讞讬讬讘讬诐 诇讛讜讚讜转 诇讜 讜诇讘专讻讜 讙讜讚专 驻专爪讜转 讘讬砖专讗诇 讛讜讗 讬讙讚讜专 讗转 讛驻专爪讛 讛讝讗转 讘讬砖专讗诇 诇讞讬讬诐 诇讛讬讻谉 讛讜讗 讞讜讝专 专讘 讝讘讬讚 诪砖诪讬讛 讚讗讘讬讬 讗诪专 讞讜讝专 诇专讗砖 讜专讘谞谉 讗诪专讬 诇诪拽讜诐 砖驻住拽 讜讛诇讻转讗 诇诪拽讜诐 砖驻住拽: 讗''诇 专讬砖 讙诇讜转讗 诇专讘 砖砖转 讗注''讙 讚专讘谞谉 拽砖讬砖讬 讗转讜谉 驻专住讗讬 讘爪专讻讬 住注讜讚讛 讘拽讬讗讬 诪讬谞讬讬讻讜 讘讝诪谉 砖讛谉 砖转讬 诪讟讜转 讙讚讜诇 诪住讘 讘专讗砖 讜砖谞讬 诇讜 诇诪注诇讛 讛讬诪谞讜 讜讘讝诪谉 砖讛诐 砖诇砖 讙讚讜诇 诪住讘 讘讗诪爪注 砖谞讬 诇讜 诇诪注诇讛 讛讬诪谞讜 砖诇讬砖讬 诇讜 诇诪讟讛 讛讬诪谞讜 讗诪专 诇讬讛 讜讻讬 讘注讬 讗砖转注讜讬讬 讘讛讚讬讛 诪转专讬抓 转专讜爪讬 讜讬转讬讘 讜诪砖转注讬 讘讛讚讬讛 讗''诇 砖讗谞讬 驻专住讗讬 讚诪讞讜讬 诇讬讛 讘诪讞讜讙 诪讬诐 专讗砖讜谞讬诐 诪讛讬讻谉 诪转讞讬诇讬谉 讗诪专 诇讬讛 诪谉 讛讙讚讜诇 讬砖讘 讙讚讜诇 讜讬砖诪讜专 讬讚讬讜 注讚 砖谞讜讟诇讬谉 讻讜诇谉 讗''诇 诇讗诇转专 诪讬讬转讜 转讻讗 拽诪讬讛 诪讬诐 讗讞专讜谞讬诐 诪讛讬讻谉 诪转讞讬诇讬谉 讗诪专 诇讬讛 诪谉 讛拽讟谉 讜讙讚讜诇 讬转讬讘 讜讬讚讬讜 诪讝讜讛诪讜转 注讚 砖谞讜讟诇讬谉 讻讜诇谉 讗''诇 诇讗 诪住诇拽讬 转讻讗 诪拽诪讬讛 注讚 讚谞诪讟讬 诪讬讗 诇讙讘讬讛 讗诪专 专讘 砖砖转 讗谞讗 诪转谞讬转讗 讬讚注谞讗 讚转谞讬讗 讻讬爪讚 住讚专 讛住讘讛 讘讝诪谉 砖讛谉 砖转讬 诪讟讜转 讙讚讜诇 诪住讘 讘专讗砖 讜砖谞讬 诇讜 诇诪讟讛 讛讬诪谞讜 讘讝诪谉 砖讛谉 砖诇砖 诪讟讜转 讙讚讜诇 诪住讘 讘专讗砖 砖谞讬 诇讜 诇诪注诇讛 讛讬诪谞讜 砖诇讬砖讬 诇讜 诇诪讟讛 讛讬诪谞讜 诪讬诐 讛专讗砖讜谞讬诐 诪转讞讬诇讬谉 诪谉 讛讙讚讜诇 诪讬诐 讗讞专讜谞讬诐 讘讝诪谉 砖讛诐 讛' 诪转讞讬诇讬谉 诪谉 讛讙讚讜诇 讜讘讝诪谉 砖讛诐 诪讗讛 诪转讞讬诇讬谉 诪谉 讛拽讟谉 注讚 砖诪讙讬注讬诐 讗爪诇 讛' 讜讞讜讝专讬谉 讜诪转讞讬诇讬谉 诪谉 讛讙讚讜诇 讜诇诪拽讜诐 砖诪讬诐 讗讞专讜谞讬诐 讞讜讝专讬谉 诇砖诐 讘专讻讛 讞讜讝专转 诪住讬讬注 诇讬讛 诇专讘 讚讗''专 讞讬讬讗 讘专 讗砖讬 讗诪专 专讘 讻诇 讛谞讜讟诇 讬讚讬讜 讘讗讞专讜谞讛 转讞诇讛 讛讜讗 诪讝讜诪谉 诇讘专讻讛 专讘 讜专讘讬 讞讬讬讗 讛讜讜 讬转讘讬 讘住注讜讚转讗 拽诪讬讛 讚专讘讬 讗诪专 诇讬讛 专讘讬 诇专讘 拽讜诐 诪砖讬 讬讚讱 讞讝讬讬讛 讚拽讗 诪专转转 讗诪专 诇讬讛 讘专 驻讞转讬 注讬讬谉 讘讘专讻转 诪讝讜谞讗 拽讗诪专 诇讱 转''专 讗讬谉 诪讻讘讚讬谉 诇讗 讘讚专讻讬诐 讜诇讗 讘讙砖专讬诐 

专砖"讬



 讜讬砖 诪讛诐 讞讜转诐 讜诇讗 驻讜转讞. 讻讙讜谉 讘专讻讛 讛住诪讜讻讛 诇讞讘专转讛 砖讛专讬 讻讘专 驻转讞 讘讘专讻讛 专讗砖讜谞讛 讜讘专讻讛 讗讞专讜谞讛 砖讘拽专讬讗转 砖诪注 讗诪转 讜讬爪讬讘 讗诪转 讜讗诪讜谞讛 砖讗注''驻 砖拽''砖 诪驻住讬拽 讘讬谞转讬诐 讗讘专讻讜转 讚诇驻谞讬讛 住诪讜讻讛 讜讛讜讬讗 诇讛 住诪讜讻讛 诇讞讘专转讛: 讛讟讜讘 讜讛诪讟讬讘 讜讻讜'. 讚诇讗讜 住诪讜讻讛 诇讞讘专转讛 讛讬讗 砖讗讬谞讛 诪讘专讻转 讛诪讝讜谉 讗诇讗 注诇 拽讘讜专转 讛专讜讙讬 讘讬转专 转拽谞讜讛: 砖讛专讬 注讜拽专讬诐 讗讜转讛 讘讘讬转 讛讗讘诇. 讗诇讬讘讗 讚专''注: 诇讛讬讻谉 讛讜讗 讞讜讝专. 诪讬 砖谞爪讟专祝 诇讝讬诪讜谉 讜讗诪专谉 诇注讬诇 讗诇讬讘讗 讚专讘 砖砖转 讘专讻转 讝讬诪讜谉 注讚 讛讝谉 讜讛讜爪专讱 讝讛 诇讛讬讜转 诪驻住讬拽 讗讻讬诇转讜 注讚 砖讬讙诪讜专 讛诪讘专讱 讘专讻转 讛讝谉 讜讞讝专 讝讛 砖讛驻住讬拽 诇砖谞讬诐 讜讙诪专 住注讜讚转讜 诇讛讬讻谉 讛讜讗 讞讜讝专 诇讘专讱 诇讗讞专 砖讬讙诪讜专 住注讜讚转讜: 讞讜讝专 诇专讗砖. 诇转讞诇转 讛讝谉 砖讛专讬 谞转讞讬讬讘 讘讝讬诪讜谉 砖讘转讞诇讛 讛讜拽讘注 讘讙': 诇诪拽讜诐 砖驻住拽. 诇讘专讻转 讛讗专抓 讻砖讗专 讬讞讬讚: 讛''讙 讗祝 注诇 讙讘 讚专讘谞谉 讗转讜谉 驻专住讗讬 讘爪专讻讬 住注讜讚讛 讘拽讬讗讬 诪讬谞讬讬讻讜: 讘讝诪谉 砖讛谉 砖转讬 诪讟讜转. 专讙讬诇讬谉 讛讬讜 诇讗讻讜诇 讘讛住讘讛 注诇 爪讚讜 讛砖诪讗诇讬转 诪讜讟讛 讜专讙诇讬讜 诇讗专抓 讗讬砖 讗讬砖 注诇 诪讟讛 讗讞转: 讘讝诪谉 砖讛谉 砖谞讬诐 讙讚讜诇 诪住讘 讘专讗砖. 讻诇讜诪专 诪住讘 转讞诇讛 注诇 诪讟转讜: 讜砖谞讬 诇讜 诇诪注诇讛 讛讬诪谞讜. 诪讟转 讛砖谞讬 诇爪讚 诪专讗砖讜转讬讜 砖诇 讙讚讜诇: 讜讘讝诪谉 砖讛谉 砖诇砖讛 讙讚讜诇 诪住讘 讘讗诪爪注 砖谞讬 诇讜 诇诪注诇讛 讛讬诪谞讜 砖诇讬砖讬 诇讜 诇诪讟讛 讛讬诪谞讜. 诇爪讚 诪专讙诇讜转讬讜: 讗''诇. 专讘 砖砖转 诇专讬砖 讙诇讜转讗: 讜讻讬 讘注讬 讗砖转注讜讬讬 诪转专讬抓 转专讜爪讬 讜讬转讬讘. 讜讗诐 专爪讛 讛讙讚讜诇 诇讚讘专 注诐 砖谞讬 诇讜 爪专讬讱 讛讜讗 诇讝拽讜祝 注爪诪讜 诪诪住讬讘转讜 诇讬砖讘 讝拽讜祝 讚讻诇 讝诪谉 砖讛讜讗 诪讜讟讛 讗讬谞讜 讬讻讜诇 诇讚讘专 注诪讜 诇驻讬 砖讛砖谞讬 诇讜 讗讞讜专讬 专讗砖讜 砖诇 讙讚讜诇 讛讜讗 讜驻谞讬 讛讙讚讜诇 诪住讜讘讬谉 诇爪讚 讗讞专 讜讟讜讘 诇讜 砖讬砖讘 砖谞讬 诇讜 诇诪讟讛 讛讬诪谞讜 讜讬砖诪注 讚讘专讬讜 讻砖讛讜讗 诪讜讟讛: 讘诪讞讜讙. 诪专讗讬诐 讘讬讚讬讛诐 讜讘讗爪讘注讜转讬讛' 讘专诪讬讝讛: 诪讬诐 专讗砖讜谞讬诐 诪讛讬讻谉 诪转讞讬诇讬谉. 专讘 砖砖转 拽讗''诇 诇专讬砖 讙诇讜转讗 诪讛讬讻谉 诪转讞讬诇讬谉 驻专住讬讬诐 诪讬诐 专讗砖讜谞讬诐: 诇讗诇转专 诪讬讬转讜 转讻讗 拽诪讬讛. 砖诇讞谉 砖诇讜 诪讘讬讗讬谉 诪讬讚 诇驻谞讬讜 讜讗讜讻诇 讜诇驻谞讬 讻诇 讗讞讚 讜讗讞讚 讛讬讜 诪讘讬讗讬谉 砖诇讞谉 拽讟谉: 诇讗 诪住诇拽讬 转讻讗. 诪拽诪讬 讙讚讜诇 注讚 讚诪砖讜 讻讜诇讛讜 讜讘注讜讚 砖讛讜讗 讗讜讻诇 讛讗讞专讬诐 谞讜讟诇讬谉 诪讬诐 讗讞专讜谞讬诐: 砖谞讬 诇讜 诇诪讟讛 讛讬诪谞讜. 砖讗诐 讛讜爪专讱 讙讚讜诇 诇住驻专 注诪讜 诇讗 讬讛讗 爪专讬讱 诇讝拽讜祝: 讜讘讝诪谉 砖讛诐 讙' 砖谞讬 诇讜 诇诪注诇讛 讛讬诪谞讜. 讜讗诐 讘讗 诇住驻专 诪住驻专 注诐 讛砖诇讬砖讬 诇讜 讜讗诐 讘讗 诇住驻专 注诐 讛砖谞讬 诇讜 讟讜讘 讛讜讗 砖讬讝拽讜祝 讜讗诇 讬砖驻讬诇 讗转 讛砖谞讬 诇讜 诇驻谞讬 拽讟谉 诪诪谞讜 砖讬讛讗 讛讜讗 诇诪讟讛 讜拽讟谉 诪诪谞讜 诇诪注诇讛 讛讬诪谞讜: 诪转讞讬诇讬谉 诪谉 讛讙讚讜诇. 讜诇讗诇转专 诪注讬讬诇讬 转讻讗 拽诪讬讛: 讜讘讝诪谉 砖讛诐 诪讗讛. 诇讗讜 讚讜拽讗 讚讛''讛 注砖专讛 讜诇讻诇 讬讜转专 诪讛' 砖讙谞讗讬 讛讜讗 砖讬住诇拽讜 讛砖诇讞谉 诪诇驻谞讬 讛讙讚讜诇 讻砖讬讟讜诇 讬讚讬讜 讜讬诪转讬谉 砖诐 讬讜砖讘 讜讘讟诇 注讚 砖讬讟诇讜 讻诇诐 诇驻讬讻讱 讻砖讛诐 讬讜转专 诪讞诪砖讛 诪转讞讬诇讬谉 诪谉 讛拽讟谉 讛讬讜砖讘 讘住讜祝 讜讗讬谉 诪住诇拽讬谉 砖诇讞谉 诪诇驻谞讬 讛讙讚讜诇 注讚 砖讬讙讬注讜 讛诪讬诐 诇讞诪砖讛 砖讗爪诇讜: 讜讞讜讝专讬诐 讜诪转讞讬诇讬谉 诪谉 讛讙讚讜诇. 讜谞讜讟诇讬谉 砖诇讞谉 诪诇驻谞讬讜: 诇诪拽讜诐 砖诪讬诐 讗讞专讜谞讬诐 讞讜讝专讬诐. 讻砖诪讙讬注讬诐 诇讞诪砖讛 讗诐 谞讟诇 讛讙讚讜诇. 讛讜讗 诪讘专讱 讜讗诐 爪讜讛 诇讗讞专 诇讬讟讜诇 拽讜讚诐 诇讜 讛讜讗 诪讘专讱: 讛谞讜讟诇 讬讚讬讜 讘讗讞专讜谞讛 转讞诇讛. 讗讜转讜 砖谞讜讟诇 讘转讞诇转 讛讞诪砖讛 讗讞专讜谞讬诐 拽讜专讗 转讞诇讛 讘讗讞专讜谞讛: 讗讬谉 诪讻讘讚讬谉. 诇讜诪专 讛讬讛 讗转讛 拽讜讚诐: 诇讗 讘讚专讻讬诐. 讛讜诇讻讬 讚专讻讬诐 诇讜诪专 诇讙讚讜诇 讛讬诪谞讜 诇讱 诇驻谞讬: 

转讜住驻讜转



 讜讛讟讜讘 讜讛诪讟讬讘. 讜讗''转 讜讗诪讗讬 驻讜转讞转 讘讘专讜讱 讜讛诇讗 住诪讜讻讛 诇讞讘专转讛 讛讬讗 讜讬砖 诇讜诪专 讚谞转拽谞讛 讘驻谞讬 注爪诪讛 (讛讬讗) 讘砖讘讬诇 讛专讜讙讬 讘讬转专 讜讗''转 讗诪讗讬 讗讬谞讛 讞讜转诪转 讘讘专讜讱 讜讬''诇 诪砖讜诐 讚拽爪专讛 讛讬讗 专拽 砖转拽谞讜 诇讗讞专 讻讱 砖诇砖 诪诇讻讬讜转 讜砖诇砖 讙诪讜诇讜转 讜砖诇砖 讛讟讘讜转 讜谞讗诪谉 讗转讛 砖诇 讘专讻转 讛讛驻讟专讛 讛讜讗 诪谉 讛讘专讻讛 讛注诇讬讜谞讛 讜诇讻讱 讛讜讗 谞讻转讘 讙讚讜诇 砖讘讬诪讬诐 讛专讗砖讜谞讬诐 讛讬讜 专讙讬诇讬谉 诇注诪讜讚 讻诇 讛拽讛诇 讜诇讜诪专 讘拽讜诇 专诐 谞讗诪谉 讗转讛 讜讻讜' 讻砖讛讬讛 讛转讬谞讜拽 诪讙讬注 砖诐: 诇讛讬讻谉 讛讜讗 讞讜讝专. 驻讬专砖 专砖''讬 讚拽讗讬 诇讗讞讚 讚驻住讬拽 诇砖谞讬诐 讜诪诪转讬谉 诇讗讞专讬诐 注讚 讛讝谉 讜讛讬讻谉 讞讜讝专 诇讗讞专 住注讜讚转讜 专讘谞谉 讗诪专讬 诇诪拽讜诐 砖驻住拽 讜讛诇讻转讗 诇诪拽讜诐 砖驻住拽 讜转讬诪讛 讚讗''讻 讛讬讻讬 讛诇讻转讗 诇诪拽讜诐 砖驻住拽 讗讞专讬 砖讗讻诇 讗讞专 讻讱 驻砖讬讟讗 讚讬讞讝讜专 讗驻讬诇讜 诇讛讝谉 讚讛讗 讛讝谉 讚讗讜专讬讬转讗 注''讻 爪专讬讱 诇讜诪专 讚拽讗讬 讗讛讗 讚讗诪专讬谞谉 诇注讬诇 讚讛诪讘专讱 讗讜诪专 谞讘专讱 砖讗讻诇谞讜 诪砖诇讜 讜讛诪住讜讘讬谉 注讜谞讬诐 讘专讜讱 砖讗讻诇谞讜 诪砖诇讜 讜讘讟讜讘讜 讞讬讬谞讜 诇讛讬讻谉 讛讜讗 讞讜讝专 讛诪讘专讱 诇讗讞专 砖讬注谞讜 讛诪住讜讘讬谉 讞讜讝专 诇专讗砖 砖讛诪讘专讱 讞讜讝专 讜讗讜诪专 谞讘专讱 砖讗讻诇谞讜 诪砖诇讜 讜讘讟讜讘讜 讞讬讬谞讜 讜专讘谞谉 讗诪专讬 诇诪拽讜诐 砖驻住拽 砖讗讜诪专 讘专讜讱 砖讗讻诇谞讜 诪砖诇讜 讜讻谉 讛诇讻转讗 讜讛专''诪 诪讗讬讬讘专''讗 驻讬专砖 讚拽讗讬 讗砖诇砖讛 砖讗讻诇讜 讜讬爪讗 讗讞讚 诪讛诐 诇砖讜拽 拽讜专讗讬诐 诇讜 讜诪讝诪谞讬诐 注诇讬讜 讜诇注讬诇 谞诪讬 讛讻讬 驻讬专讜砖讜 注讚 讛讬讻谉 诪拽讜诐 讝讬诪讜谉 砖爪专讬讱 诇讛讜 诇讗讜转讜 讗讞讚 讚拽专讜 诇讬讛 讜注谞讬 注讚 谞讘专讱 讜诪讻讗谉 讜讗讬诇讱 讬诇讱 诇讚专讻讜 讜讗讬谞诐 爪专讬讻讬诐 讛讗讞专讬诐 注讜讚 诇爪讬专讜驻讜 讜讛讻讗 讘注讬 诇讗讜转讜 诪谉 讛砖讜拽 诇讛讬讻谉 讛讜讗 讞讜讝专 诇诪拽讜诐 砖驻住拽 讚讛讬讬谞讜 诇诪专 诪讛讝谉 讜讗讬诇讱 讜诇诪专 诪谞讘专讱 讜讛砖转讗 谞讬讞讗 讚诇讗 拽砖讛 诪讛讝谉 砖讛专讬 诇讗 住驻专 讘讬谞转讬讬诐: 诪专 讝讜讟专讗 讗讬拽诇注 诇讘讬 专讘 讗砖讬 讗讬转专注 讘讬讛 诪讬诇转讗. 讜讻讜讜转讬讛 拽讬讬诪讗 诇谉 讜讛讻讬 诪讘专讻讬谉 讘讗''讬 讗诪''讛 讛讗诇 讛讟讜讘 讜讛诪讟讬讘 讗诇 讗诪转 讚讬讬谉 讗诪转 砖讜驻讟 讘爪讚拽 讜诇讜拽讞 讘诪砖驻讟 讜砖诇讬讟 讘诪注砖讬讜 讜讗谞讞谞讜 注讘讚讬讜 讜注诪讜 讜讘讻诇 讗谞讞谞讜 讞讬讬讘讬谉 诇讛讜讚讜转 诇讜 讜诇讘专讻讜 讙讜讚专 驻专爪讜转 讘讬砖专讗诇 讛讜讗 讬讙讚讜专 驻专爪讛 讝讗转 诪注诇讬谞讜 讜诪注诇 讛讗讘诇 砖讘转讜讻谞讜 诇讞讬讬诐 讜诇砖诇讜诐 讛专讞诪谉 讛讜讗 讬诪诇讜讱 注诇讬谞讜 诇注讜诇诐 讜注讚 讜讙讜' 讜驻讬专砖 讘讛''讙 讚讗讬谉 诇讜诪专 讘诪砖驻讟 讚拽讬讬诪讗 诇谉 讘驻' 讘诪讛 讘讛诪讛 讬讜爪讗讛 (讚祝 谞讛:) 讚讬砖 诪讬转讛 讘诇讗 讞讟讗 讜讬砖 讬住讜专讬谉 讘诇讗 注讜谉 讜诪讬讛讜 讘讻讱 讗讬谉 诇诪讞拽讜: 讘讝诪谉 砖讛谉 砖转讬 诪讟讜转 讙讚讜诇 诪住讘 讘专讗砖 砖谞讬 诇讜 诇诪注诇讛 讛讬诪谞讜. 讚讛讬讬谞讜 讻诇驻讬 专讗砖讜 砖诪住讘 注诇 讛诪讟讛 讚专讱 砖诪讗诇 讜诇诪讟讛 诪拽专讬 讚专讱 诪专讙诇讜转讬讜 讚讛讬讬谞讜 诪讬诪讬谞讜 讜讘讝讛 诪讚拽讚拽 专讘 砖砖转 讚讗诐 讻谉 讘注讬 讙讚讜诇 诇转专讜爪讬 讻驻砖讜讟讬讛 讻砖诪讚讘专 注诐 讛砖谞讬 讻讬讜谉 砖讛砖谞讬 诇诪注诇讛 讛讬诪谞讜 讜诇拽诪谉 讘诪转谞讬转讗 讙专住 讙讚讜诇 诪住讘 讘专讗砖 讛砖谞讬 诇诪讟讛 讛讬诪谞讜 讜讝讛讜 讻诇驻讬 诪专讙诇讜转讬讜 讜讛讜讗 诪讬诪讬谞讜 讜讗讝 诇讗 诪转专讬抓 讜讬转讬讘 讻讬 讘注讬 诇讗砖转注讜讬讬 讘讛讚讬 砖谞讬: 讗讬谉 诪讻讘讚讬谉 讜讻讜'. 讜讗''转 讛讗 讗诪专讬谞谉 讘砖讘转 讘驻' 讘诪讛 讘讛诪讛 (讚' 谞讗:) 诇讜讬 讜专讘 讛讜谞讗 讘专 讞讬讬讗 讛讜讜 拽讗 讗讝诇讬 讘讗讜专讞讗 拽讚诪讛 讞诪专讬讛 讚专讘 讛讜谞讗 诇讞诪专讗 讚诇讜讬 讘注讬 专讘 讛讜谞讗 诇讗驻讜拽讬 诪讚注转讬讛 讚诇讜讬 讻讜' 讗诇诪讗 诪讻讘讚讬诐 讘讚专讻讬诐 讜讬''诇 讻砖讬爪讗讜 诇讚专讱 讻讗讞讚 诪讻讘讚讬谉 讘讚专讻讬诐 讗讘诇 讗诐 讻诇 讗讞讚 讬诇讱 诇讚专讻讜 讜驻讙注讜 讝讛 讘讝讛 讜讗讬专注 诇讛诐 讚专讱 诇诪拽讜诐 讗讞讚 讗讬谉 诪讻讘讚讬诐: 

专讘 谞住讬诐 讙讗讜谉

砖讗谞讬 驻专住讗讬 讚讘诪讞讜讙 诪讞讜讜 讜讛讬讜 诪讻讬专讬谉 讝讛 讗转 讝讛 讘专诪讬讝讜转讬讜 砖诇 讝讛 讜诪讘讬谉 讻诇 讗讞讚 诪讛谉 诪讛 砖讞讘讬专讜 讗讜诪专 讜讘驻"拽 讚诪住讻转 讞讙讬讙讛 (讚祝 讛) 专' 讬讛讜砖注 讘谉 讞谞谞讬讛 讛讜讛 拽讗讬 讘讬 拽讬住专 讗讞讜讬 诇讬讛 讛讛讜讗 诪讬谞讗 注诪讗 讚讗讛讚专讬谞讛讜 诪讗专讬讛 诇讗驻讬讛 诪讬谞讬讬讛讜 讗讞讜讬 诇讬讛 讗讬讛讜 讬讚讜 谞讟讜讬讛 注诇讬谞讜 讗诪专讜 诇讬讛 诇专' 讬讛讜砖注 讘谉 讞谞谞讬讛 诪讗讬 讗讞讜讬 诇讱 注诪讗 讚讗讛讚专讬谞讛讜 诪讗专讬讛 诇讗驻讬讛 诪讬谞讬讛 讜诪讗讬 讗讞讜讬转 诇讬讛 讬讚讜 谞讟讜讬讛 注诇讬谞讜 讗诪专讜 诇讬讛 诇讛讛讜讗 诪讬谞讗 诪讗讬 讗讞讜讬转 诇讬讛 注诪讗 讚讗讛讚专讬谞讛讜 诪讗专讬讛 诇讗驻讬讛 诪讬谞讬讛 讜诪讗讬 讗讞讜讬 诇讱 诇讗 讬讚注谞讗 讗诪专讬 讙讘专讗 讚诇讗 讬讚注 诪讗讬 诪讞讜讜 诇讬讛 讘诪讞讜讙 讬转讬讘 [讘讙诪' 讗讬转讗 讬讞讜讬] 拽诪讬讛 诪诇讻讗 讜拽讟诇讜讛:






专砖讘"讗

讗诪专 专讘 谞讞诪谉 讘专 讬爪讞拽 转讚注 讚讛讟讜讘 讜讛诪讟讬讘 诇讗讜 讚讗讜专讬讬转讗 砖讛专讬 注讜拽专讬谉 讗讜转讛 讘讘讬转 讛讗讘诇 讚转谞讜 专讘谞谉 讜讻讜'. 讜诪讚专讘讬 注拽讬讘讗 拽讗 诪讬讬转讬 专讗讬讛 讚住讘讬专讗 诇讬讛 讚讗讬谉 讗讜诪专 讛讟讜讘 讜讛诪讟讬讘 讻诇诇, 讜讗驻砖专 讚住讘讬专讗 诇讬讛 诇专讘 谞讞诪谉 讚讛诇讻转讗 讻专' 注拽讬讘讗. 讜讗谞谉 诇讗 拽讬讬诪讗 诇谉 讻讜转讬讛 讗诇讗 讻诪专 讝讜讟专讗 讚讗讬拽诇注 讘讘讬 专讬砖 讙诇讜转讗 讜驻转讞 讘讛讟讜讘 讜讛诪讟讬讘. 讜讗讬 谞诪讬 讗驻砖专 讚讗祝 专讘 谞讞诪谉 讻转谞讗 拽诪讗 住讘讬专讗 诇讬讛 讗诇讗 讚拽讗 诪讬讬转讬 专讗讬讛 讚诪讚专' 注拽讬讘讗 注拽专 诇讬讛 诇讙诪专讬 诪讘讬转 讛讗讘诇, 砖诪注 诪讬谞讛 诇讗讜 讚讗讜专讬讬转讗, 讚专' 注拽讬讘讗 讜专讘谞谉 诇讗讜 讘讛讗 诪讬诇转讗 驻诇讬讙讬 讗讬 讛讟讜讘 讜讛诪讟讬讘 讚讗讜专讬讬转讗 讗讜 讚专讘谞谉. 讻讱 谞专讗讛 诇讬.



诇讛讬讻谉 讛讜讗 讞讜讝专. 驻讬专砖 讛讙讗讜谉 专讘 讛讗讬 讝"诇 讜讻谉 讛专讘 讗诇驻住讬 讝"诇: 讛讬讻谉 讛讜讗 讞讜讝专, 讛诪讘专讱 砖讻讘专 讗诪专 谞讘专讱 砖讗讻诇谞讜 诪砖诇讜 讜注谞讜 讗讞专讬讜 讛诪住讜讘讬谉 讘专讜讱 砖讗讻诇谞讜 诇讛讬讻谉 讛讜讗 讞讜讝专, 讞讜讝专 讜讗讜诪专 谞讘专讱 砖讗讻诇谞讜 诪砖诇讜 讘讗"讬 讗诪"讛 讛讝谉 讜讻讜'. 讜讗住讬拽谞讗 专讘谞谉 讗诪专讬 诇诪拽讜诐 砖驻住拽 讜讻谉 讛诇讻讛. 讜讛专讗讘"讚 讝"诇 讚讞讛 讝讛 讛驻讬专讜砖 诇驻讬 砖注讚讬讬谉 诇讗 讚讘专讜 讘讙诪专讗 诪讛讗 诪讬诇转讗 讻诇诇. 讜驻讬专砖 讛讜讗 讝"诇 讚拽讗讬 讗讛讛讬讗 讚诇注讬诇 讚讗诪专谉 讙' 砖讗讻诇讜 讜讬爪讗 讗讞讚 诪讛谉 诇砖讜拽 讜拽讜专讗讬谉 诇讜 讜诪讝诪谞讬谉 注诇讬讜, 讜注诇讛 拽讗 讗转讬谞谉 讜诪讬讘注讬讗 诇谉 注讚 讛讬讻谉 讘专讻转 讛讝诪讜谉. 讻诇讜诪专 注讚 讛讻讬谉 爪专讬讱 诇讛转注讻讘 讻讚讬 砖讬爪讗 讝诪讜谉, 讜讗诪专 专讘 砖砖转 注讚 讛讝谉, 讜讛砖转讗 拽讗 诪讘注讬讗 诇谉 讗诇讬讘讗 讚专讘 砖砖转 讻讬讜谉 砖讝讛 谞转注讻讘 注讚 讛讝谉 砖讛讬讗 讘专讻转 讛讝讬诪讜谉 讜讻讘专 讬爪讗 讬讚讬 讝讬诪讜谉 讻砖讛讜讗 讞讜讝专 讜诪讘专讱 诇注爪诪讜 诇讛讬讻谉 讛讜讗 讞讜讝专 讞讜讝专 讛讜讗 诇讘专讻转 讛讝谉 讗讜 诇讘专讻转 讛讗专抓 砖驻住拽 讘讛. 讜讗住讬拽谞讗 诇诪拽讜诐 砖驻住拽 讚讛讬讬谞讜 讘专讻转 讛讗专抓. 讜诇驻讬 驻讬专讜砖讜 拽讬讬诪讗 诇谉 讻专讘 砖砖转 讚讘专讻转 讛讝讬诪讜谉 注讚 讛讝谉, 讜讛讙讗讜谞讬诐 讝"诇 驻住拽讜 讻专讘 谞讞诪谉, 讜讝讛 讚讘专 砖诇 转讬诪讛 砖讬讛讗 讝讛 诪讘专讱 讘专讻讛 讗讞转 讜讬爪讗 诇诪诇讗讻转讜 讜讞讜讝专 讜诪转讞讬诇 诪诪拽讜诐 讛讘专讻讛 讛砖谞讬讛 砖驻住拽 讘讛. 讜讻讚讘专讬 讛讙讗讜谞讬诐 讝"诇 诪住转讘专讗.



讘讝诪谉 砖讛谉 讞诪砖讛 诪转讞讬诇讬谉 诪谉 讛讙讚讜诇. 讜诇讗讜 讚讜拽讗 讙讚讜诇 诪诪砖 讗诇讗 诪谉 讛诪讝讜诪谉 诇讘专讻讛, 讜讻讚讗诪专讬谞谉 讘住诪讜讱 讜诇诪拽讜诐 砖诪讬诐 讗讞专讜谞讬诐 讞讜讝专讬诐 砖诐 讘专讻讛 讞讜讝专转. 讜讗诪专讬谞谉 谞诪讬 讗诪专 诇讬讛 专讘讬 诇专讘 拽讜诐 诪砖讬 讬讚讱, 讗诇讗 诪砖讜诐 讚讙讚讜诇 诪讘专讱 讗诇讗 讗诐 讻谉 谞转谉 专砖讜转 诇讗讞专 诪砖讜诐 讛讻讬 拽讗 驻住讬拽 诪转讞讬诇讬谉 诪谉 讛讙讚讜诇, 讚讻诇 注爪诪讛 砖诇 讛拽讚诪转 谞讟讬诇转 讬讚讬诐 讗讬谞讛 诪讞诪转 讻讘讜讚 讛讙讚讜诇 讚讛讗 拽讬讬诪讗 诇谉 讘住诪讜讱 讗讬谉 诪讻讘讚讬谉 讘讬讚讬诐 诪讝讜讛诪讜转, 讗诇讗 诪讞诪转 讻讘讜讚 讛讘专讻讛 讛讜讗 讜讻讚讬 砖讬注讬讬谉 讘讘专讻讛 讘注讜讚 砖讗讞专讬诐 谞讜讟诇讬诐 讬讚讬讛诐, 讜讻讚讗诪专 诇讬讛 专' 讞讬讬讗 诇专讘 注讬讬谉 讘讘专讻转 诪讝讜谞讗 拽讗诪专 诇讱, 讜砖注专讜 讞讻诪讬诐 砖讘砖注讜专 谞讟讬诇转 讛讗专讘注讛 讬砖 诇注讬讬谉 讘讗专讘注 讘专讻讜转 砖诇 诪讝讜谉, 讜讻谉 谞诪讬 讘砖讬注讜专 讝讛 诇讬讻讗 讛驻住拽 讘讬谉 谞讟讬诇讛 诇讘专讻讛, 讜砖诪注讬谞谉 诪讬谞讛 谞诪讬 讚讛讗 讚讗诪专讬谞谉 (诇注讬诇 讘专讻讜转 诪讘, 讗) 转讬讻祝 诇谞讟讬诇转 讬讚讬诐 讘专讻讛 诇讗讜 讚讜拽讗 转讬讻祝 诪诪砖 讗诇讗 讘讻讚讬 砖讬注讜专 讝讛. 讜诪讬讛讜 讗驻砖专 讚讛讬讻讗 讚讗讬讻讗 诇诪住诪讱 诪诪砖, 讘讻讚讬 诇讗 诪驻住讬拽 讗诇讗 转讬讻祝 诇谞讟讬诇讛 讘专讻讛.





专讬讟讘"讗

砖讛专讬 注讜拽专讬谉 讗讜转讛 讘讘讬转 讛讗讘诇 讚转谞讬讗 诪讛 讛谉 讗讜诪专讬诐 讘讘讬转 讛讗讘诇 讜讻讜诇讬. 讜诪讚专' 注拽讬讘讗 诪讬讬转讬 专讗讬讛 讚讗讬谉 讗讜诪专讬诐 讛讟讜讘 讜讛诪讟讬讘 讻诇诇 讜诇讗 拽讬讬"诇 讻讜转讬讛 讗诇讗 讻诪专 讝讜讟专讗 讚讗讬拽诇注 诇讘讬 专讘 讗砖讬 讜驻转讞 讘讛讟讜讘 讜讛诪讟讬讘, 讜讗讬驻砖专 谞诪讬 诇诪讬诪专 讚专讘 谞讞诪谉 讻转"拽 住"诇 讗诇讗 讚拽讗 诪讬讬转讬 专讗讬讛 讚讻讬讜谉 讚讞讝讬谞谉 讚专' 注拽讬讘讗 注拽专 诇讛 诇讙诪专讬 诪讘讬转 讛讗讘诇 砖"诪 讚诇讗讜 讚讗讜专讬讬转讗 讛讬讗: 



诪讬诐 讗讞专讜谞讬诐 讘讝诪谉 砖讛谉 讞诪砖讛 诪转讞讬诇讬谉 诪谉 讛讙讚讜诇. 讜诇讗讜 讚讜拽讗 讙讚讜诇 诪诪砖 讗诇讗 诪谉 讛诪讝讜诪谉 诇讘专讻讛 讛讜讗 讚诪转讞讬诇讬谉 讜讻讚讗诪专讬谞谉 讘住诪讜讱 讜诇诪拽讜诐 砖诪讬诐 讗讞专讜谞讬诐 讞讜讝专讬谉 砖诐 讘专讻讛 讞讜讝专转 讜讗诪专讬谞谉 谞诪讬 讗"诇 专讘讬 诇专讘 拽讜诐 诪砖讬 讬讚讱 讜讛讗讬 讚谞拽讟 讙讚讜诇 诪砖讜诐 讚诪住转诪讗 讙讚讜诇 诪讘专讱 讗诇讗 讗诐 讻谉 谞转谉 专砖讜转 诇讗讞专 诇讘专讱 讚讜讚讗讬 讛拽讚诪转 谞讟讬诇转 讬讚讬诐 讗讬谞讛 诪讞诪转 讻讘讜讚 讛讙讚讜诇 讚讛讗 讗诪专讬谞谉 诇拽诪谉 讘住诪讜讱 讗讬谉 诪讻讘讚讬谉 讘讬讚讬诐 诪讝讜讛诪讜转 讗诇讗 诪讞诪转 讻讘讜讚 讛讘专讻讛, 注讜讚 讬砖 讟注诐 讚讻砖讛谉 讞诪砖讛 诪转讞讬诇讬谉 诪谉 讛诪讝讜诪谉 诇讘专讻讛 讻讚讬 砖讬讛讗 诪注讬讬谉 讘讘专讻讛 讜砖讬注专讜 讞讻诪讬诐 讚讘注讜讚 砖谞讜讟诇讬谉 讬讚讬讛诐 讛讗专讘注讛 讬讻讜诇 诇注讬讬谉 讘讗专讘注 讘专讻讜转 砖诇 诪讝讜谉 讜讻讚讗诪专 诇讬讛 专讘讬 讞讬讬讗 诇专讘 注讬讬谉 讘讘专讻转 诪讝讜谞讗 拽讗诪专 诇讱: 



讜讘讝诪谉 砖讛谉 诪讗讛. 驻讬专讜砖 讻砖讛谉 讬讜转专 诪讞诪砖讛 诪转讞讬诇讬谉 诪谉 讛拽讟谉 讻讚讬 砖转讛讗 讘专讻转 讙讚讜诇 住诪讜讻讛 诇谞讟讬诇转 讬讚讬讜 讜诪砖讬讬专讬谉 诇讜 讞诪砖讛 讜讛讜讗 讬讛讗 专讗砖讜谉 诇讗讜转谉 讞诪砖讛 诇讗讜转 砖讛讜讗 专讗砖讜谉 诇讘专讻讛 讜诪注讬讬谉 讘谞讟讬诇转 讛讗专讘注讛:





讛诪讗讬专讬

讘专讻讛 讗讞专讜谞讛 砖诇 诪讝讜谉 专"诇 讛讟讜讘 讜讛诪讟讬讘 砖诪讘专讻讬诐 讗讜转讛 讘讘讬转 讛讗讘诇 诪讜住讬驻讬诐 讘讛 讚讘专讬诐 讜讛讜讗 砖讗讜诪专 讛诪诇讱 讛讞讬 讛讟讜讘 讜讛诪讟讬讘 讚讬讬谉 讛讗诪转 砖讜驻讟 讘爪讚拽 讜诇讜拽讞 讘诪砖驻讟 砖诇讬讟 讘注讜诇诪讜 诇注砖讜转 讻专爪讜谞讜 讜讘讻诇 讗谞讞谞讜 讞讬讬讘讬诐 诇讛讜讚讜转 诇讜 讜诇讘专讻讜 讛讜讗 讘专讞诪讬讜 讬讙讚讜专 驻专爪讜转讬谞讜 讜驻专爪讜转 注诪讜 讘讬转 讬砖专讗诇 讜讗注驻"讻 讗讬谉 讞讜转诪讬谉 讘讛 讜讘转诇诪讜讚 讛诪注专讘 讗诪专讜 讗讬谉 讗讜诪专 讛诪诇讱 讛讞讬 讗诇讗 讘讘讬转 讛讗讘诇:



讗注"驻 砖讗诪专讜 转讻祝 诇谞讟讬诇转 讬讚讬诐 讘专讻讛 讬专讗讛 诪住讜讙讬讗 讝讜 砖诇讗 讘转讻讬驻讛 讙诪讜专讛 讗诇讗 讻诇 砖讗讬谉 讘讬谞讬讛诐 砖讬注讜专 讗诇讗 讘讻讚讬 谞讟讬诇转 讗专讘注讛 转讻讬驻讛 讛讬讗, 讜诇注讬拽专 讛砖诪讜注讛 讗注"驻 砖诇注谞讬谉 驻住拽 讗讬谉 诇谞讜 讘讛 讚讬谉 讜讚讘专讬诐, 诇注谞讬谉 讘讬讗讜专 诪讬讛讗 讻讱 讛讜讗 驻讬专讜砖讛:



讗诪专 诇讬讛 专讬砖 讙诇讜转讗 诇专讘 讝讘讬讚 [讛讙"讛 讘讙诪' 讗讬转讗 讗"诇 专"讙 诇专讘 砖砖转] 讗注"讙 讚专讘谞谉 拽砖讬砖讬 讗转讜谉 讻诇讜诪专 讜讬讜讚注讬诐 讘讟讬讘 诪谞讛讙, 讘爪专讻讬 住注讜讚讛 诪讬讛讗 驻专住讗讬 讘拽讬讗讬 诪讬谞讬讬讻讜 讻诇讜诪专 讜讗谞讬 谞讜讛讙 讻诪讜转诐, 讘讝诪谉 砖讛诐 砖转讬 诪讟讜转 讜讻讜' 驻讬' 讚专讻诐 讛讬讛 诇讛住讘 讘讗讻讬诇转诐 讘诪讟讛 砖注诇 讛拽专拽注 诇驻谞讬 讻诇 讗讞讚 讜讗讞讚 讜讘讛住讘转 砖诪讗诇 讜讘讝诪谉 砖讛诐 砖谞讬诐 讙讚讜诇 诪讬住讘 讘专讗砖 讜砖谞讬 诇讜 诇诪讟讛 讛讬诪谞讜 专讗砖 讛砖谞讬 住诪讜讻讬诐 诇专讙诇讬讜 砖诇 专讗砖讜谉, 讜讘讝诪谉 砖讛诐 讙' 诪讬住讘 讙讚讜诇 讘讗诪爪注 讜砖谞讬 诇讜 讘专讗砖 诇诪注诇讛 讛讬诪谞讜 讜驻讜砖讟 讗转 专讙诇讬讜 讻谞讙讚 讛讗专抓 砖诇讗 诇驻砖讟诐 讻谞讙讚 专讗砖讜 砖诇 讙讚讜诇, 讜砖诇讬砖讬 讬讜砖讘 诇诪讟讛 讛讬诪谞讜 专讗砖讜 诇专讙诇讬 讛讙讚讜诇 讜谞诪爪讗 讙讚讜诇 讘讗诪爪注 讜讛砖谞讬诐 谞讜讞 诇讛诐 诇砖诪砖讜 讘讬讞讚, 讜注诇 讝讜 砖讗诇讜 专讘 讝讘讬讚 讛讬讗讱 讛讬讛 讛讜讗 谞讜讛讙 讻谉 砖讛专讬 讚专讻讜 砖诇 讙讚讜诇 诇讚讘专 注诐 讛砖谞讬 诇讜 讜讛专讬 讗讬谉 谞讜讞 诇讜 诇讚讘专 注诪讜 讗诇讗 讗诐 讻谉 讝讜拽祝 专讗砖讜 讻谞讙讚讜 讜讛讜讗 砖讗诪专 讗讬 讘注讬 诇讗砖转注讜讬讬 诪讬转专讬抓 讜讬转讬讘 讻诇讜诪专 诪转拽谉 注爪诪讜 诇讛讬讜转 讚讘讜专讜 注诪讜 谞讜讞 诇讜, 讜转讬专抓 诇讜 讚讘诪讞讜讙 诪砖转注讬, 专"诇 讘专诪讬讝转 讗爪讘注讜转, 讜讞讝专 诇讜 讛谞砖讬讗 诇住讚专讜 讜讗诪专 诪讬诐 专讗砖讜谞讬诐 诪转讞讬诇讬诐 诪谉 讛讙讚讜诇, 讜讗祝 注诇 讝讜 砖讗诇讜 讜讛专讬 讜讚讗讬 讗讬谞讜 诪讬住讘 注讚 砖讬讟诇讜 讻诇诐 讜讛讗讬讱 专讗讜讬 诇讛讬讜转 讙讚讜诇 讬讜砖讘 讜爪专讬讱 诇砖诪讜专 讬讚讬讜 注讚 砖讬讟诇讜 讻诇诐, 讜转讬专抓 讚诇讗诇转专 诪谞讞讬 驻转讜专讗 拽诪讬讛 讜诪讻讬讜谉 砖讛住讘 讗讬谉 讬讚讬讜 爪专讬讻讜转 砖诪讬专讛, 讜讗注"驻 砖讗讬谞讜 讗讜讻诇 砖诪"诪 讻诇 砖讛讜讗 讘砖诇讞谉 诇讘讜 诇讗讻讬诇讛, 讜诪"诪 专讗讜讬 诇注讬讬谉 讛讬讗讱 讛拽砖讛 诇讜 讘讝讜 讜讛专讬 讘讘专讬转讗 砖诇谞讜 谞讗诪专讛 讻谉 讻诪讜 砖讬转讘讗专 讘住诪讜讱, 驻讬专砖讜 讘讛 讚诇讚讬讚谉 诪砖讜诐 讚讙讚讜诇 讘讜爪注 讜讛谞讟讬诇讛 讗讜转 诇讘爪讬注讛 讜专讗讜讬 砖讬讟讜诇 转讞讬诇讛 诇讛讬讜转 诇讗讜转 诇讜 注诇 讛讘爪讬注讛 讗讘诇 驻专住讬讬诐 砖讗讬谉 诇讛诐 讘爪讬注讛 诇诪讛 讜讗注"驻 砖专讘 讝讘讬讚 诇讗 注诇 讛驻专住讬讬诐 讛讬讛 诪拽砖讛 讗诇讗 注诇 砖讛讬讛 讛讜讗 谞讜讛讙 讻诪讜转诐 讻讱 驻讬专讜砖讜 讗诐 诇砖讘讞 讛诪谞讛讙 讗转讛 谞讜讛讙 讻诪讜转诐 讗讬谉 讻讗谉 砖讘讞, 讜讗诐 诪转讜专转 讘爪讬注讛 讗诐 讻谉 诇讗 诪住讚专 诪谞讛讙诐 讗转 注讜砖讛 讻谉, 讜转讬专抓 诇讜 砖诪转讜专转 诪谞讛讙诐 讛讬讛 注讜砖讛 讜讗注"驻 砖诇讗 讛讬讛 讛讜讗 讘讜爪注 讗诇讗 砖诪谞讬讞 诪拽讜诪讜 诇讗讞专 讜诪砖讜诐 讚诇讗诇转专 讬讛讘讬 转讻讗 拽诪讬讛, 讜讞讝专 诇住讬讚专讜 诇讜诪专 诪讬诐 讗讞专讜谞讬诐 诪转讞讬诇讬诐 诪谉 讛拽讟谉, 讜讗祝 讘讝讜 砖讗诇讜 讜讜讚讗讬 讗讬谉 诪讬诐 讗讞专讜谞讬诐 讗诇讗 注讚 砖讬住诇拽讜 讗转 讛砖诇讞谉 讜讬砖讘 讙讚讜诇 讜讬讚讬讜 诪讝讜讛诪讜转 注讚 砖谞讜讟诇讬诐 讻诇诐 讗转 讬讚讬讛诐, 讜转讬专抓 诇讜 讚诇讗 诪住诇拽讬 转讻讗 注讚 讚诪砖讜 讬讚讬讛讜 讜讗讬谉 诪驻住讬拽 讘讗讻讬诇讛 讗诇讗 诪讬 砖谞讟诇, 讜讗诪专 诇讬讛 专讘 讝讘讬讚 砖讛讘专讬讬转讗 砖诇谞讜 诪住讚专转 诇谞讜 住讚专 讗讞专 讜讛讜讗 砖讗祝 讘讙' 砖谞讬 诇讜 诇诪讟讛 讛讬诪谞讜 讜砖诇讬砖讬 诇诪讟讛 诪谉 讛砖谞讬 讜谞诪爪讗讜 砖谞讬讛诐 诇诪讟讛 讜讬讻讜诇 诇讚讘专 注诐 砖谞讬讛诐 讘诇讗 讟讜专讞, 讜讬砖 讙讜专住讬诐 砖谞讬 诇讜 诇诪讟讛 讜讛砖诇讬砖讬 诇诪注诇讛 讻讚讬 砖讬讚讘专 注诐 讛砖谞讬 诇讜 诇讛讚讬讗 讜讛砖诇讬砖讬 砖诇诪注诇讛 讬砖诪砖:



诪讬诐 专讗砖讜谞讬诐 诪转讞讬诇讬诐 诪谉 讛讙讚讜诇 讜诪讜转专转 讘爪讬注讛 讻诪讜 砖讻转讘谞讜, 讗讞专讜谞讬诐 讘讝诪谉 砖讛诐 讛' 诪转讞讬诇讬诐 诪谉 讛讙讚讜诇 讜诇讗 讙讚讜诇 诪诪砖 讗诇讗 讻诇 砖谞转谞讜 诇讜 诪拽讜诐 诇讘专讱 讗诇讗 砖诪讗讞专 砖讛讘专讻讛 专讗讜讬讛 诇讙讚讜诇 讗诇讗 讗诐 讻谉 谞转谉 专砖讜转 诇讘专讱 讛讜讗 住讜转诪讛 讘讙讚讜诇 讜诪"诪 注讬拽专 讛注谞讬谉 诇讻讘讜讚 讛讘专讻讛 砖讬讛讗 谞讜转谉 讘讛 诇讘 讘注讜讚 砖讛讗讞专讬诐 谞讜讟诇讬诐 讜砖注专讜 讘谞转讬谞转 诇讘 注诇讬讛 砖讬注讜专 谞讟讬诇转 讚' 讜诇驻讬讻讱 讗诐 讛讬讜 讬讜转专 诪讚' 注讚 讻诪讛 诪转讞讬诇讬诐 诪谉 讛拽讟谉 注讚 砖讬讙讬注讜 诇讛' 讜讞讜讝专讬诐 讜诪转讞讬诇讬诐 诪谉 讛讙讚讜诇 专"诇 砖诪谞讜讛讜 诇讘专讻讛, 讜讛讜讗 砖讗诪专讜 诇诪拽讜诐 砖诪讬诐 讗讞专讜谞讬诐 讞讜讝专讬诐 砖诐 讘专讻讛 讻诇讜诪专 砖讞讜讝专讬诐 诇讬讟讜诇 专讗砖讜谉 诇讞诪砖讛, 讜讛讜讗 砖讗诪专讜 讛谞讜讟诇 讬讚讬讜 讘讗讞专讜谞讛 讛讜讗 诪讝讜诪谉 诇讘专讻讛 讜专"诇 转讞诇讛 诇讗讜转诐 讛', 讜诪"诪 讗转讛 诇诪讚 诪诪谞讛 讚专讱 住诇住讜诇 讜讻讘讜讚 讛讙讚讜诇讬诐 讘住注讜讚讛 讛谉 诇住讚专 讛讬讟讘 讛谉 诇讛拽讚诪转 讛谞讟讬诇讛 讜砖讗专 诪讬谞讬 讻讘讜讚 诇驻讬 诪谞讛讙 讛注诐 讜诇驻讬 诪谞讛讙 讛诪拽讜诐, 讜砖诪讗 转讗诪专 诇诪讛 砖讗诪专讜 讘讝诪谉 砖讛诐 拽' 诪转讞讬诇讬谉 诪谉 讛拽讟谉 讛专讬 讛讜讗 讬讜砖讘 讜讬讚讬讜 诪讝讜讛诪讜转 注讚 砖讬讟诇讜 讻诇谉, 讗讬谉 讝讜 拽讜砖讬讗 讚诇讚讬讚谉 诪砖讜诐 讘专讻讛 讛讜讗 讜讻讚讬 砖转讛讗 谞讟讬诇转讜 拽专讜讘讛 诇讘专讻讛 注讚 砖讬讙讬注 诇讞诪砖讛 讻讚讬 诇讬转谉 诪转讜讱 谞讟讬诇转诐 诇讘 诇讘专讻讛 讜砖讛讬讗 拽专讜讬讛 讘讻讱 转讬讻祝 诇谞讟讬诇讛 住注讜讚讛, 讗讘诇 诇驻专住讬讬诐 砖讗讬谉 诇讛诐 讘专讻讛 诇诪讛 讜讝讛 诪谞讛讙 讛谞砖讬讗 诪砖讜诐 讘专讻讛 诇讗 讛讬讛 诇讜 诇讘讗 讘讛 诪转讜专转 驻专住讬讬诐 诪谞讛讙 讻讚专讱 砖讘讬讗专谞讜 讘诪讬诐 专讗砖讜谞讬诐:



讗注"驻 砖专讗讜讬 诇讗讚诐 诇讻讘讚 讛讘专讬讜转 讬砖 诪拽讜诪讜转 砖讗讬谉 讞讬讜讘 诇讻讘讚诐 讘讛诐 讜讗讬谉 讘讻讘讜讚 砖讘讛诐 砖讜诐 住诇住讜诇 讜诇讗 砖讜诐 诪讜住专, 讜讛讜讗 砖讗诪专讜 砖讗讬谉 诪讻讘讚讬诐 讘讚专讻讬诐 讜注讬拽专 驻讬专讜砖讛 讗祝 讘转讜讱 讛注讬专 诪驻谞讬 砖讗讬谉 诇讚讘专 住讜祝 讜讬讛讗 讬讜诪讜 拽爪专 诇诪诇讗讻讛, 讜讻谉 砖诪注讻讘 讘谞讬 专砖讜转 讛专讘讬诐 诇诪诇讗讻转诐, 讜讙讚讜诇讬 讛专讘谞讬诐 驻专砖讜讛 讘讛讜诇讻讬 讚专讻讬诐 讘注讬专 诪讻讘讚讬谉, 讜讗讬谉 谞专讗讛 讻谉 诪讚拽讗诪专 讚讜拽讗 讘驻转讞 讛专讗讜讬 诇诪讝讜讝讛 讗诇讗 讘讬谉 讘注讬专 讘讬谉 讘讚专讱, 讜诪讛 砖讗诪专 讘诪住讻转 砖讘转 驻专拽 讘诪讛 讘讛诪讛 [谞"讗 注"讘] 讞诪讜专 砖注住拽讬讜 专注讬诐 讻讙讜谉 讝讛 诪讛讜 诇爪讗转 讘驻专讜诪讘讬讗 讚诪砖诪注 砖爪专讬讱 讛讜讗 诇驻讬讬住讜, 诪"诪 讻诇 砖讗驻砖专 诇驻讬讬住 诪驻讬讬住, 讜诇讗 讘讙砖专讬诐 诪驻谞讬 讛住讻谞讛, 讜诇讗 讘讬讚讬诐 诪讝讜讛诪讜转 砖诪讗 诪转讜讱 砖诪驻爪讬专 讘讻讘讜讚讜 砖讜讻讞 讛讜讗 讗转 讝讜讛诪转讜 讜讗讜讞讝 讘讻谞祝 诪注讬诇讜, 讜讬砖 诪驻专砖讬诐 讚讘专 讝讛 讘谞讟讬诇转 诪讬诐 讗讞专讜谞讬诐 讗诇讗 砖讬讛讜 谞讜讟诇讬诐 讘注专讘讜讘讬讗 讗讞专 砖谞讟诇 讛诪讘专讱 诪驻谞讬 住讻谞转 诪诇讞 住讚讜诪讬转, 讜讻谉 驻专砖讜讛 讙讚讜诇讬 讛诪驻专砖讬诐 砖讗讬谞讜 诪砖诪砖 讗转 讛讙讚讜诇 讘讬讚讬诐 诪讝讜讛诪讜转 讜讻谉 讗讬谉 诪讻讘讚讬谉 讘驻转讞 讘讬转 讛诪专讞抓 讜讘讬转 讛讻住讗 讗诇讗 讘驻转讞 讛专讗讜讬 诇诪讝讜讝讛:





转讜住驻讜转 专讗"砖

讜讬砖 诪讛谉 讞讜转诐 讘讘专讜讱 讜讗讬谉 驻讜转讞 讘讘专讜讱. 讻讙讜谉 讘专讻讛 讛住诪讜讻讛 诇讞讘专转讛. 讜驻专砖讘"诐 诪砖讜诐 讚驻讟专转讛 讛专讗砖讜谞讛 砖谞驻转讞讛 讘讘专讜讱, 讜专"转 驻讬' 讚讞转讬诪转 讛专讗砖讜谞讛 讛讜讬讗 驻转讬讞讛 诇讘专讻讛 讛住诪讜讻讛 诇讛, 讜拽砖讛 诇驻讬' 讚讛讗 驻专讬讱 讘讬专讜砖诇诪讬 讜讛专讬 讛讘讚诇讛 讜诪砖谞讬 专' 诪驻讝专谉 讜讛专讬 拽讬讚讜砖 驻讬' 讚住诪讜讻讛 诇讘讜专讗 驻专讬 讛讙驻谉 讜驻讜转讞 讘讘专讜讱 砖谞讬讗 [讛讬讗 砖讗诐 讛讬讛 讗讜讻诇 诪讘注讜讚 讬讜诐 讜诪砖讻讛 住注讜讚转讜 注讚 砖拽讚砖 讗讬谞讜 讗讜诪专 讘讜专讗 驻专讬 讛讙驻谉 讗诇诪讗 诪砖诪注 讗注"讙 砖讘专讻讛 砖诇驻谞讬讛 讗讬谞讛 讞讜转诪转 讘讘专讜讱 诪讬拽专讬讗 讘专讻讛 讛砖谞讬讛 讘专讻讛 讛住诪讜讻讛 诇讞讘专转讛 讗诇诪讗 驻转讬讞转 讛专讗砖讜谞讛 [驻讜讟专转] 诇住诪讜讻讛 诇讛, 讜转讬诪讗 讗诇讛讬 谞砖诪讛 讗诪讗讬 讗讬谞讛 驻讜转讞转 讘讘专讜讱 讛讗 讗讬谞讛 住诪讜讻讛 诇讘专讻讛 讗讞专转 讚讗诪专讬谞谉 诇拽诪谉 讘驻' 讛专讜讗讛 [讚祝 住':] 讻讬 诪讬转注专 诪砖谞转讬讛 讗讜诪专 讗诇讛讬 谞砖诪讛, 讜讬"诇 讚讗讬谞讛 转驻诇讛 讗诇讗 砖讘讞 讜讛讜讚讗讛 讘注诇诪讗 诇讻讱 讗讬谞讛 驻讜转讞转 讘讘专讜讱 讜诪谉 讛讚讬谉 诇讗 讛讬讛 讗驻讬诇讜 诇讞转讜诐 讘讘专讜讱 讗诇讗 诪砖讜诐 砖讬砖 讘讛 讗专讬讻讜转 讚讘专讬诐 讞转诪讬谞谉 讘讛 讘讘专讜讱 诇砖讘讞 讜诇讛讜讚讜转 诇砖诪讜 注诇 讛讞住讚 砖注讜砖讛 注诪谞讜 讘讻诇 讬讜诐 诪注讬谉 转讞讬讬转 讛诪转讬诐 讻讚讗诪专讬' [讚祝 谞"讝:] 砖讬谞讛 讗' 诪住' 诪诪讬转讛 讜讻谉 讗转讛 讛讜讗 注讚 砖诇讗 谞讘专讗 讛注讜诇诐 讗讬谞讛 讗诇讗 讬讬讞讜讚 诇讬讞讚 砖诐 讛拽讘"讛 砖讛讜讗 讗' 诪专讗砖 讜注讚 住讜祝 讜讘讻诇 讛注讜诇诪讜转 讜诪转讜讱 砖讬砖 讗专讬讻讜转 讚讘专讬诐 讘讛 讞讜转诪讬诐 讘讛 讘讘专讜讱 讜讻谉 转驻诇转 讛讚专讱 讗讬谞讛 驻讜转讞转 讘讘专讜讱 诪砖讜诐 砖讗讬谞讛 讗诇讗 转驻诇讛 讘注诇诪讗 砖诪转驻诇诇 砖讛拽讘"讛 讬讜诇讬讻谞讜 诇砖诇讜诐 讜讗讬谞讛 诇讗 讻讘专讻转 讻讛谞讬诐 讜诇讗 讻讘专讻讛 砖转拽谞讜 注"砖 讛诪讗讜专注 讗诇讗 讻讗讚诐 砖诪讘拽砖 专讞诪讬诐 诇驻谞讬 讛诪拽讜诐 砖讬砖诪专谞讜 讘讚专讱 砖讛讜诇讱 讘讛 讜诪转讜讱 砖讬砖 讘讛 讗专讬讻讜转 讚讘专讬诐 讞讜转诪讬诐 讘讛 讘讘专讜讱, 讜讛专讗讘"讚 驻讬' 砖讗诇讛讬 谞砖诪讛 砖讗讬谞讛 驻讜转讞转 讘讘专讜讱 诇驻讬 砖住诪讜讻讛 讛讬讗 诇讘专讻转 讛砖讬谞讛 砖诪讘专讱 讻砖讛讜诇讱 诇讬砖谉 讛诪驻讬诇 讞讘诇讬 砖讬谞讛 讜讻讬 诪讬转注专 讗讜诪专 讗诇讛讬 谞砖诪讛 讜砖讬谞讛 诇讗 讛讜讬 讛驻住拽 讜讬讛讬 专爪讜谉 砖转专讙讬诇谞讜 讘转讜专转讱 讗诪讗讬 诇讗 驻讜转讞转 讘讘专讜讱 讜讛诇讗 讗讬谉 讘专讻讛 讛住诪讜讻讛 诇讛 砖讗讜转诐 讘专讻讜转 拽讟谞讜转 砖专讙讬诇讬谉 诇讜诪专 讘讘讛讻"谞 诇讗 讛讜讬讬谉 住诪讜讻讜转 讚讻诇 讬讞讬讚 诪讬讞讬讬讘 诇诪讬诪专讛 讘砖注转讗 讻讚诪驻' 诇拽' 讘驻' 讛专讜讗讛 [住':] (讜讗注"驻 砖专讙讬诇讬谉 诇住讚专谉 讘讘讛讻"谞 诪砖讜诐 讛讻讬 诇讗 讛讜讬讬谉 住诪讜讻讜转 讚讞讬讬讘 诇诪讬诪专讗 讘砖注转讗 讻讚诪驻' 诇拽' 讘驻' 讛专讜讗') 诪讬讚讬 讚讛讜讛 讗讛讘讚诇讛 讚诪砖讜诐 砖讬砖 砖诪驻讝专讬谉 讗讜转谉 讗祝 诪讬 砖诪讻谞住谉 驻讜转讞 讘讛谉 讘讘专讜讱, 讜讬"诇 砖讛讜讗 住讬讜诐 砖诇 讘专讻转 讛诪注讘讬专 砖讬谞讛 诪注讬谞讬 讜讬"诇 讬讛"专 讬砖 讘讛 谞诪讬 诪注讬谉 驻转讬讞讛 住诪讜讱 诇讞转讬诪讛 讜转讙诪诇谞讬 讞住讚讬诐 讟讜讘讬诐 诇驻讬 砖讘注专讘 讗讚诐 注讬祝 讜讬讙注 讜讛讜诇讱 诇讬砖谉 讜诪驻拽讬讚 谞砖诪转讜 讘讬讚 讛拽讘"讛 讜讙讜诪诇 注诪讜 讞住讚讬诐 讟讜讘讬诐 诇驻讬 砖讘讘拽专 诪讞讝讬专讛] 讻砖讛讬讗 砖诇诪讛 讜砖拽讟讛 讜讛讬讬谞讜 讚讻转讬讘 讞讚砖讬诐 诇讘拽专讬诐 讜讻讜' 诇讻讱 讬讗诪专 讘注专讘 讗诪转 讜讗诪讜谞讛 诇驻讬 砖讘注专讘 诪驻拽讬讚 谞砖诪转讜 讘讬讚 讛拽讘"讛 讜讘讘拽专 注讜砖讛 诇讜 讞住讚 砖诇 讗诪转 讜诪讞讝讬专讛 诇讜, 讜讗"转 讘专讻转 讛注专讘 谞讗 诇诪讛 讗讬谞讛 驻讜转讞转 讘讘专讜讱 诇驻专"转 砖驻讬' 讚讞转讬诪转 讛专讗砖讜谞讛 讛讬讗 驻转讬讞转 讛砖谞讬讛 讜讝讜 砖诇驻谞讬讛 讗讬谞讛 讞讜转诪转 讘讘专讜讱. 讜讬"诇 砖讛讜讗 住讬讜诐 讘专讻讛 砖诇 讗砖专 拽讚砖谞讜 讜讛讗 讚讗诪专讬谞谉 (讘讘专讻讜转) [讬"讗:] 讙讘讬 讛注专讘 谞讗 讛讬诇讻讱 谞讬诪专讬谞讛讜 诇讻讜诇讛讜 驻讬' 诇注住讜拽 讘讚讘专讬 转讜专讛 讜讛注专讘 谞讗 讜讗砖专 讘讞专 讘谞讜, 专"转 讙专讬住 谞讬诪专讬谞讛讜 诇转专讜讜讬讬讛讜 讚讛注专讘 谞讗 讛讜讗 住讬讜诐 砖诇 讘专讻转 诇注住讜拽 讘讚讘专讬 转讜专讛, 讜讗"转 讗砖专 讘讞专 讘谞讜 诇诪讛 驻讜转讞转 讘讘专讜讱 讜讛诇讗 讛讬讗 住诪讜讻讛 诇讞讘专转讛, 讜讬"诇 诪砖讜诐 砖讛拽讜专讗 讘转讜专讛 讗讬谞讜 诪讘专讱 讻讬 讗诐 讗讜转讛 讘诇讘讚, 讜讬砖转讘讞 砖讗讬谞讛 驻讜转讞转 [讘讘专讜讱] 诇驻讬 砖讛讬讗 住诪讜讻讛 诇讘专讜讱 砖讗诪专 讜讛驻住讜拽讬诐 砖讘谞转讬讬诐 诇讗 讛讜讬 讛驻住拽 讜讻谉 讗诪转 讜讬爪讬讘 讛讜讬讗 住诪讜讻讛 诇讘专讻讛 砖诇驻谞讬 拽"砖 讚拽"砖 诇讗 讛讜讬 讛驻住拽 讜讻谉 讬讛诇诇讜讱 讘专讻讛 砖诇讗讞专 讛讛诇诇 住诪讜讻讛 讛讬讗 诇讘专讻讛 砖诇驻谞讬 讛讛诇诇 讜讻谉 讬专讗讜 注讬谞讬谞讜 住诪讜讻讛 诇讛砖讻讬讘谞讜 讚驻住讜拽讬诐 诇讗 讛讜讬 讛驻住拽 讛讬诇讻讱 [讗讬谉] 诇讛驻住讬拽 讜诇讘专讱 讘讬谉 讘专讜讱 砖讗诪专 诇讬砖转讘讞, 讜讗"转 讗诪讗讬 讘专讻讛 砖诇讗讞专 拽专讬讗转 讛转讜专讛 驻讜转讞转 讘讘专讜讱 讻讬讜谉 砖驻住讜拽讬诐 诇讗 讛讜讬 讛驻住拽, 讜讬"诇 讚讻讬 讗诪专讬谞谉 讚驻住讜拽讬诐 诇讗 讛讜讬 讛驻住拽 讛"诪 驻住讜拽讬诐 讛拽讘讜注讬诐 转诪讬讚 讻讻诇 讛谞讬 讚讗诪专讬谞谉 讗讘诇 讘拽专讬讗转 讛转讜专讛 讛讜讬 讛驻住拽 讗讬 谞诪讬 诪砖讜诐 讚讘讬诪讬讛诐 诇讗 讛讬讜 诪讘专讻讬谉 讗诇讗 专讗砖讜谉 讜讗讞专讜谉 讛讬诇讻讱 爪专讬讱 诇驻转讜讞 讛讗讞专讜谉 讘讘专讜讱 讻讬讜谉 砖讛讜讗 讗讞专 拽专讬讗转 讛住驻专 谞专讗讛 砖讛讬讗 讻转讞诇转 诪注砖讛, 讜诇讛讗讬 讟注诪讗 谞讬讞讗 谞诪讬 讘讘专讻讛 砖讗讞专 拽专讬讗转 讛诪讙讬诇讛 讜讘专讻讛 砖诇讗讞专 讛驻讟专讛 爪讜专 讻诇 讛注讜诇诪讬诐. 讜诪讛 砖专讙讬诇讬谉 诇讛驻住讬拽 诇讻砖诪讙讬注讬谉 注讚 砖讻诇 讚讘专讬讜 讗诪转 讜爪讚拽 讜讗讞"讻 诪转讞讬诇 谞讗诪谉 讗转讛 讛讜讗 讛' 讗诇讛讬谞讜 诇讗讜 诪砖讜诐 讚砖转讬 讘专讻讜转 讛诐 讚讗"讻 讛讜讛 诇讬讛 诇专讗砖讜谞讛 诇讞转讜诐 讘讘专讜讱 讗诇讗 讛讻诇 讘专讻讛 讗讞转 讛讬讗 讜诪讛 砖诪驻住讬拽讬谉 讘讛 诪砖讜诐 讚讗诪专讬谞谉 讘诪住' 住讜驻专讬诐 砖讛讬讜 专讙讬诇讬谉 讛讻诇 诇讜诪专 砖诐 讚讘专讬 砖讘讞 讜转讚注 讚讘专讻讛 讗讞转 讛讜讗 砖讛专讬 转拽谞讜 诇诪驻讟讬专 砖讘注 讘专讻讜转 讻谞讙讚 讝' 砖拽专讗讜 讘转讜专讛 讙' 诇驻谞讬 讛驻讟专讛 讜讗专讘注 诇讗讞专 讛驻讟专讛 讜讗讬 讞砖讘转 诇讛讜 讘转专转讬 讛讜讜 诇讛讜 砖诪谞讛, 讜砖讘注 讘专讻讜转 砖诇 谞砖讜讗讬谉 砖讛砖诇砖 专讗砖讜谞讜转 驻讜转讞讜转 讘讘专讜讱 驻专"转 砖砖转讬诐 讛专讗砖讜谞讜转 拽爪专讜转 讛诐 讜讗诐 诇讗 讛讬讜 驻讜转讞讜转 讘讘专讜讱 讛讬讛 讛讻诇 谞专讗讛 讘专讻讛 讗讞转, 讜拽砖讛 诪谉 讛讬专讜砖诇诪讬 诇驻讬专讜砖讜 讚驻专讬讱 诪讛讘讚诇讛 讜拽讬讚讜砖 讛住诪讜讻讜转 讜诇讗 讛讜讛 诇讛讜 诇驻转讜讞 讘讘专讜讱 讗注"讙 讚拽爪专讜转 讛诐, 讜专砖"讬 驻讬' 讘讛诐 讟注诐 讘讻转讜讘讜转 诪砖讜诐 讚砖讛讻诇 讘专讗 诇讻讘讜讚讜 讛讬讛 专讗讜讬 诇讜诪专 诪讬讚 注诇 讗住讬驻转 讛注诐 讗诇讗 诪讗讞专 砖讬砖 讘讜 讻讜住 拽讘注讜讛讜 注诇 讛讻讜住 讛讬诇讻讱 讬讜爪专 讛讗讚诐 诇讗 讛讜讬 住诪讜讻讛 讜讘专讻转 讗砖专 讬爪专 谞诪讬 诇讗 讛讜讬讗 住诪讜讻讛 诪砖讜诐 讚讗讬讻讗 诪"讚 讛转诐 讚诇讗 讗诪专讬谞谉 讗诇讗 讞讚讗 讬爪讬专讛 讜讗驻讬诇讜 诇诪"讚 转专转讬 讞讚讗 讻谞讙讚 讬爪讬专讛 讜讞讚讗 讻谞讙讚 诪讞砖讘讛 讜转专转讬 诪讬诇讬 谞讬谞讛讜 讜诇讗 诪讬拽专讬 住诪讜讻讛 讜砖讜砖 转砖讬砖 讜砖诪讞 转砖诪讞 住诪讜讻讜转 讛谉 讜诇讻讱 讗讬谞谉 驻讜转讞讜转 讘讘专讜讱 讜讗砖专 讘专讗 驻讜转讞转 讘讘专讜讱 砖诪讘专讻讬谉 讗讜转讛 诇讘讚讛 讻砖讗讬谉 砖诐 驻谞讬诐 讞讚砖讜' 讜诪讬讛讜 拽砖讛 讘专讻讛 讗讞专讜谞' 砖诇 讛诇诇 诇诪讛 讗讬谉 驻讜转讞讬谉 讘讛 讘讘专讜讱 讘诇讬诇 驻住讞 讻讬讜谉 砖讗讬谉 讘专讻讛 诇驻谞讬讛 砖讗驻讬诇讜 讗诐 讘讬专讱 注诇 讛讛诇诇 诇驻谞讬 讛住注讜讚讛 讛专讬 讛住注讜讚讛 诪驻住拽转, 讜专讬爪讘"讗 讛讬讛 诪讘专讱 注诇 讛讛诇诇 砖谞讬 驻注诪讬诐 讗讞转 诇驻谞讬 讛住注讜讚讛 讜讗讞转 诇讗讞专 讛住注讜讚讛 讜讛讘讬讗 专讗讬讛 诪讬专讜砖诇诪讬 讚驻专拽讬谉 讙讘讬 讛讛讬讗 讚讻诇 讛讘专讻讜转 驻讜转讞讜转 讘讘专讜讱 讞讜抓 诪讛讘专讻讛 讛住诪讜讻讛 诇讞讘专转讛 讚驻专讬讱 讜讛专讬 讙讗讜诇讛 驻讬' 讘专讻转 讗砖专 讙讗诇谞讜 讚住诪讜讻讛 诇讘专讻转 讛讛诇诇 砖诇驻谞讬讛 讜驻讜转讞转 讘讘专讜讱 讜诪砖谞讬 砖谞讬讗 讛讬讗 讗诐 砖诪注 讛诇诇 讘讘讛讻"谞 讬爪讗 讛转讬讘 专' 讗诇讬注讝专 讘专 讬讜住讬 讛专讬 住讜驻讛 驻讬' 讛诇诇 诇讗讞专 住注讜讚讛 砖讗讬谞讜 驻讜转讞 讘讘专讜讱 讗注"驻 砖讗讬谞讛 住诪讜讻讛 砖讛专讬 讛住注讜讚讛 讛驻住讬拽讛 讜诪砖谞讬 砖转讬诐 讛诐 讗讞转 诇讛讘讗 讜讗讞转 诇砖注讘专 讻诇讜诪专 砖转讬 讘专讻讜转 诪讘专讻讬谉 注诇 讛讛诇诇 讗讞转 诇讗讞专 讛住注讜讚讛 讜讗讞转 诇驻谞讬 讛住注讜讚讛, 讘讛"讙 讻转讜讘 讜讻谉 讘住讚专 专讘 注诪专诐 砖讗讬谉 诪讘专讻讬谉 讘诇讬诇讬 驻住讞讬诐 注诇 讛诇诇 诇驻讬 砖讞讜诇拽讬谉 讗讜转讜 诇驻谞讬 讛住注讜讚讛 讜诇讗讞专 讛住注讜讚讛 讜讛"驻 讚讬专讜砖诇诪讬 诇讚注转诐 讜讛专讬 讙讗讜诇讛 讗注"驻 砖讗讬谉 讘专讻讛 诇驻谞讬讜 讗讬谉 诇讜 诇驻转讜讞 讘讘专讜讱 砖诇注讜诇诐 讗讬谉 讘专讻讛 驻讜转讞转 讘讘专讜讱 讗诇讗 讻砖讛讬讗 转讞诇转 讛讚讘专, 讜讻谉 诪讜讻讞 讘讬专讜砖诇诪讬 讚驻专讬讱 讜讛专讬 谞讘专讱 讻诇讜诪专 诇诪讛 讛讝谉 驻讜转讞转 讘讘专讜讱 讻讬讜谉 砖讬砖 谞讘专讱 诇驻谞讬讛 讗诇诪讗 讗注"驻 砖讗讬谉 讘谞讘专讱 诇讗 砖诐 讜诇讗 诪诇讻讜转 诪讬拽专讬讗 讛讝谉 住诪讜讻讛 诇讞讘专转讛 讻讬讜谉 砖讗讬谞讜 讛转讞诇转 讚讘专, 讜诪砖谞讬 讗诐 砖诪注 讘讘讛讻"谞 讬爪讗 砖讛讬讜 专讙讬诇讬谉 诇注砖讜转 拽讬讚讜砖 讘讘讛讻"谞 讜诇讜诪专 讛讙讚讛 讜讛诇诇 诇讛讜爪讬讗 砖讗讬谞诐 讘拽讬讗讬谉 讜讻砖谞讻谞住 诇讘讬转讜 讗讜讻诇 讬专拽讜转 讜诪讘专讱 讗砖专 讙讗诇谞讜 讜砖讜转讛 讻讜住 砖谞讬, 讜讛专讬 住讜驻讛 讻诇讜诪专 诇诪讛 讞讜转诪转 讘讘专讜讱 讜讛诇讗 讘专讻讛 拽爪专讛 讛讬讗 讻诪讜 讘专讻转 讛诪爪讜转 讜诪砖谞讬 砖转讬诐 讛诐 讗讞转 诇讛讘讗 讜讗讞转 诇砖注讘专 讻诇讜诪专 砖讬砖 讘讛 讗专讬讻转 讚讘专讬诐 注诇 讛讙讗讜诇讛 诇砖注讘专 讜注诇 讛讙讗讜诇讛 诇注转讬讚 讞讜转诐 讘讛 讘讘专讜讱, 讜讗"转 讗"讻 讬讛诇诇讜讱 诇诪讛 讗讬谞讛 驻讜转讞转 讘讘专讜讱 讻讬讜谉 砖讗讬谉 讘专讻讛 诇驻谞讬讛, 讜讬"诇 讻讬讜谉 砖讻诇 讛砖谞讛 讻砖拽讜专讬谉 讛诇诇 讛讬讗 住诪讜讻讛 诇讘专讻讛 砖诇驻谞讬讛 讘诇讬诇 驻住讞 谞诪讬 诇讗 专爪讜 诇砖谞讜转, 讜转讜 驻专讬讱 讘讬专讜砖诇诪讬 讜讛专讬 讛讘讚诇讛 讻诇讜诪专 谞专 讜讘砖诪讬诐 讜讛讘讚诇讛 住诪讜讻讜转 讛谉 讜驻讜转讞讜转 讘讘专讜讱 砖谞讬讗 讛讬讗 讚讗诪专 专' 讗讘讗 讘专 讝讘讚讗 专讘讬 讛讬讛 诪驻讝专谉 讜讞讜讝专 讜讻讜诇诇谉 注诇 讛讻讜住 讜讻讬讜谉 砖诇驻注诪讬诐 诪驻讝专谉 诇讗 诪讬拽专讬讬谉 住诪讜讻讜转 讛转讬讘讜谉 讜讛专讬 谞讘专讱 砖谞讬讗 讛讬讗 砖讗诐 讛讬讜 砖谞讬诐 讬讜砖讘讬诐 讜讗讜讻诇讬诐 讗讬谉 讗讜诪专 谞讘专讱 讻讚驻讬' 诇注讬诇 讜讛专讬 讛讝谉 讗转 讛讻诇 拽砖讬讗, 驻讬' 讜讛专讬 讛讝谉 讗转 讛讻诇 讚诇驻注诪讬诐 讗讬谞讜 讗讜诪专讛 讻讙讜谉 砖讛讬讜 砖诇砖讛 讗讜讻诇讬谉 讜讛驻住讬拽 讗讞讚 诇砖谞讬诐 注讚 谞讜讚讛 诇讱 讜讗讞"讻 讙讜诪专 住注讜讚转讜 讜讗诪专 专讘 砖砖转 讻砖讙讜诪专 住注讜讚转讜 讜诪讘专讱 诪转讞讬诇 讘谞讜讚讛 诇讱 谞诪爪讗 砖讗讬谉 讘专讻讛 诇驻谞讬讛 诇驻注诪讬诐 讗"讻 讛讬讛 诇讜 诇讛转讞讬诇 讘讘专讜讱 诪讬讚讬 讚讛讜讛 讗讛讘讚诇讛 [讚诇讗 讛讜讬] 住诪讜讻讜转 诪砖讜诐 讚诇驻注诪讬诐 诪驻讝专谉, 讜讛专讬 讛讟讜讘 讜讛诪讟讬讘 讻诇讜诪专 讚住诪讜讻讛 讛讜讗 讜诇诪讛 驻讜转讞转 讘讘专讜讱 砖谞讬讗 讛讬讗 讚讗诪专 专讘 讛讜谞讗 诪砖谞讬转谞讜 讛专讜讙讬 讘转专 诇拽讘讜专讛 谞拽讘注讛 讛讟讜讘 砖诇讗 谞住专讞讜 讜讛诪讟讬讘 砖谞讬转谞讜 诇拽讘讜专讛 讜讛专讬 拽讬讚讜砖 讻诇讜诪专 住诪讜讱 讛讜讗 诇讘讜专讗 驻专讬 讛讙驻谉 讜诇诪讛 驻讜转讞转 讘讘专讜讱 砖谞讬讗 讛讬讗 砖讗诐 讛讬讛 讬讜砖讘 讜砖讜转讛 诪讘注讜讚 讬讜诐 讜拽讚砖 注诇讬讜 [讛讬讜诐] 砖讗讬谞讜 讗讜诪专 讘讜专讗 驻专讬 讛讙驻谉 讜讛专讬 住讜驻讛 讗"专 诪谞讗 讟讜驻住 讘专讻讜转 讛讜讗 讻讱 讗"专 讬讜讚谉 诪讟讘注 拽爪专 驻讜转讞 讘讘专讜讱 讜讗讬谞讜 讞讜转诐 讘讘专讜讱 诪讟讘注 讗专讜讱 驻讜转讞 讘讘专讜讱] 讜讞讜转诐 讘讘专讜讱, 驻讬' 讜讛讗 住讜驻讛 讚讛讗 讻诪讜 讘专讻转 讛诪爪讜转 讛讬讗 讜诇诪讛 讞讜转诪转 讘讘专讜讱 讜诪砖谞讬 讟讜驻住 讘专讻讜转 讛讜讗 讻讱 讻诇讜诪专 讘砖讘讬诇 砖讬砖 讘讛 讗专讬讻讜转 讚讘专讬诐 诇讻讱 诪住讬讬诪转 讘讘专讜讱:



讛讟讜讘 讜讛诪讟讬讘 驻讜转讞 讘讘专讜讱 讜讗讬谞讜 讞讜转诐 讘讘专讜讱. 转讬诪讗 讘砖诇诪讗 驻讜转讞 讘讘专讜讱 谞讬讞讗 诪砖讜诐 讚讛讟讜讘 讜讛诪讟讬讘 诪讚专讘谞谉 讜讗讬谞讛 住诪讜讻讛 讗诇讗 诇诪讛 讗讬谞讜 讞讜转诐 讘讛 讘讘专讜讱 讜讛诇讗 讗专讜讻讛 讛讬讗, 讜讬"诇 讚讻诇 注讬拽专讗 诇讗 转拽谞讜 讗诇讗 讛讟讜讘 讜讛诪讟讬讘 讗注"驻 讚讗诪专 专讘 驻驻讗 诇拽诪谉 讘驻专拽讬谉 [讚祝 诪"讟 注"讗] 砖讬砖 讘讛 砖谞讬 诪诇讻讬讜转 诪"诪 讗讬谞讜 诪讝讻讬专 讗诇讗 砖诪讜转讬讜 砖诇 讛拽讘"讛 讛讗诇 讗讘讬谞讜 诪诇讻谞讜 讗讚讬专谞讜 讜讻讜' 讜诇讗 讚诪讬讗 诇讘专讻转 诪讙讬诇讛 砖讗讜诪专 讛专讘 讗转 专讬讘谞讜 砖诪住讚专 砖讘讞 诇讛拽讘"讛, 讜讘转讜住驻转讗 讚讘专讻讜转 转谞讬讗 讗诇讜 讘专讻讜转 砖诪拽爪专讬谉 讘讛谉 讜讗讬谉 讞讜转诪讬谉 讘讛诐 讘讘专讜讱 讘专讻转 讛驻讬专讜转 讜讘专讻转 讛诪爪讜转 讜讘专讻转 讛讝讬诪讜谉 讜讘专讻讛 讗讞专讜谞讛 砖诇 讘专讻转 讛诪讝讜谉 (讜诪讗专讬讱 讘讛):



讗讬转专注 讘讬讛 诪讬诇转讗 驻转讞 讜讗诪专. 讜讻讜转讬讛 拽讬讬"诇 讜讛讻讬 诪讘专讻讬谉 讘讗"讬 讗诪"讛 讛讞讬 讛讟讜讘 讜讛诪讟讬讘 讗诇 讗诪转 讚讬讬谉 讗诪转 砖讜驻讟 讘爪讚拽 讜讗诪转 诇讜拽讞 谞驻砖讜转 讘诪砖驻讟 讜砖诇讬讟 讘注讜诇诪讜 诇注砖讜转 讘讜 讻专爪讜谞讜 讻讬 讻诇 讚专讻讬讜 诪砖驻讟 讜讗谞讞谞讜 注诪讜 讜注讘讚讬讜 讜讘讻诇 讗谞讞谞讜 讞讬讬讘讬谉 诇讛讜讚讜转 诇讜 讜诇讘专讻讜 讙讜讚专 驻专爪讜转 讬砖专讗诇 讛讜讗 讬讙讚讜专 驻专爪讛 讝讜 诪注诇讬谞讜 讜诪注诇 讛讗讘诇 讛讝讛 诇讞讬讬诐 讜诇砖诇讜诐 讛专讞诪谉 讛讜讗 讬诪诇讜讱 注诇讬谞讜 诇注讜诇诐 讜注讚, 讜讘讛"讙 讻转讘 讚讗讬谉 诇讜诪专 讜诇讜拽讞 讘诪砖驻讟 讜讻谉 专讘 讗诇驻住 诇讗 讻转讘讜 讘讛诇讻讜转讬讜 诪砖讜诐 讚讗诪专讬谞谉 讘砖讘转 讘驻专拽 讘诪讛 讘讛诪讛 [讚祝 谞"讛.] 讚讬砖 诪讬转讛 讘诇讗 讞讟讗 讜讬砖 讬讬住讜专讬谉 讘诇讗 注讜谉 诪讬讛讜 谞专讗讛 砖讗讬谉 诇诪讜讞拽讜 讘讻讱 讜讻谉 注诪讗 讚讘专:



诇讛讬讻谉 讛讜讗 讞讜讝专. 驻专砖"讬 讚拽讗讬 诇讗讞讚 讚诪驻住讬拽 诇砖谞讬诐, 讜专讘 讗诇驻住 驻讬专砖 诇讛讬讻谉 讛讜讗 讞讜讝专 讗讜转讜 砖讗讜诪专 谞讘专讱 砖讗讻诇谞讜 诪砖诇讜 专讘 讝讘讬讚 诪砖诪讬讛 讚讗讘讬讬 讗诪专 讞讜讝专 诇专讗砖 讜讗讜诪专 谞讘专讱 砖讗讻诇谞讜 诪砖诇讜 驻注诐 讗讞专转 讜专讘谞谉 讗诪专讬 诇诪拽讜诐 砖驻住拽 砖讗讜诪专 讘专讜讱 砖讗讻诇谞讜 诪砖诇讜 讜讘讟讜讘讜 讞讬讬谞讜 讜讻谉 驻住拽 讘讛"讙, 讜专讗讬转讬 讻转讜讘 讘砖诐 专讘 讛讗讬 砖讗讞讚 讛诪驻住讬拽 诇砖谞讬诐 爪专讬讱 [诇讞讝讜专] 讜诇讘专讱 讛诪讜爪讬讗 讜讻谉 讻转讘 讛专讗讘"讚 讚讻讬讜谉 砖讛驻住讬拽 讬爪讗 诪讬讚讬 讘专讻讛 诇诪驻专注 讜爪专讬讱 诇讬讟讜诇 讬讚讬讜 讜诇讘爪讜注 讚讛讜讛 诇讬讛 讻讘谞讬 讞讘讜专讛 砖注拽专讜 专讙诇讬讛诐 诇爪讗转 诇拽专讗转 讞转谉 [驻住讞讬诐 讚祝 拽"讗 注"讘] 砖爪专讬讱 讘专讻讛 诇诪驻专注 讜讻砖讞讜讝专讬谉 爪专讬讻讬谉 讘专讻讛 诇讻转讞讬诇讛 讜注讜讚 讚讻讬讜谉 砖讛驻住讬拽 讗讻讬诇转讜 讘讘专讻转 讛诪讝讜谉 [讜诪讬讻诇] 讜讘专讜讻讬 讘讛讚讬 讛讚讚讬 诇讗 讗驻砖专 讜讗讬讱 讬转讻谉 砖讬讗讻诇 讘讗诪爪注 讛讘专讻讛 讻讬 讛讝讬诪讜谉 讗讞讚 诪谉 讛讘专讻讜转 讜讗讬讱 讬讘专讱 讘专讻讛 讗讞转 讜讬讗讻诇 讜讗讞"讻 讬砖诇讬诐 讛讘专讻讜转, 讜谞"诇 讚诇讬砖谞讗 讚诪驻住讬拽 诇砖谞讬诐 诇讗 诪砖诪注 讻讚讘专讬讛诐 讻讬 诇讚讘专讬讛诐 讗讬谉 讻讗谉 讛驻住拽 住注讜讚讛 讗诇讗 住注讜讚讛 讗讞专转 讜诇讗 讚诪讬 诇讘谞讬 讞讘讜专讛 砖注拽专讜 专讙诇讬讛诐 讚讛讻讗 讗讬谞讜 讝讝 诪诪拽讜诪讜 讜讙诐 讗讬谞讜 讻诪讜 讛讬住讞 讛讚注转 讜诇讗 讚诪讬 诇诪讬讻诇 讜讘专讜讻讬 讘讛讚讬 讛讚讚讬 砖讛专讬 讗讬谞讜 诪讘专讱 讗诇讗 诪驻住讬拽 住注讜讚转讜 讻讚讬 砖讬讝诪谞讜 注诇讬讜, 讜讻谉 讻转讘 讘讛"讙 讛讬讻讗 讚讘注讬 诇诪讬驻拽 讞讚 诪讬谞讬讬讛讜 讜讘注讜 讞讘专讜讛讬 诇诪注讘讚 诇讬讛 诇驻谞讬诐 诪砖讜专转 讛讚讬谉 驻讜住拽讬谉 住注讜讚转讬讬讛讜 讜诪讝诪谉 注诇讬讛诐 注讚 讛讝谉 讜讙诪专 讗讬讛讜 讘专讻讛 讻诇讛 讜谞驻拽 讜讞讜讝专讬谉 讜讗讜讻诇讬谉 讜讙讜诪专讬谉 住注讜讚转谉 讜诪讘专讻讬谉 讜讻谉 注诪讗 讚讘专:



讛"讙 讘讝诪谉 砖讛诐 砖转讬 诪讟讜转 讙讚讜诇 诪讬住讘 讘专讗砖 讜砖谞讬 诇讜 诇诪注诇讛 讛讬诪谞讜. 讚讛讬讬谞讜 讻诇驻讬 专讗砖讜 讜诇诪讟讛 诪讬拽专讬 谞讙讚 诪专讙诇讜转讬讜 讜讘讚讘专讬 专讘 砖砖转 讙专住讬' 讙讚讜诇 诪讬住讘 讘专讗砖 讜砖谞讬 诇讜 诇诪讟讛 讛讬诪谞讜:



讗讬谉 诪讻讘讚讬谉 讘讚专讻讬诐. 讜讗"转 讜讛讗 讗诪专讬谞谉 讘砖讘转 讘驻' 讘诪讛 讘讛诪讛 [讚祝 谞"讗:] 诇讜讬 讜专讘 讛讜谞讗 讘专 讞讬讬讗 讛讜讜 拽讗讝诇讬 讘讗讜专讞讗 拽讚诪讬讛 讞诪专讬讛 讚专讘 讛讜谞讗 诇讞诪专讬讛 讚诇讜讬 讘注讬 讜讻讜' 讗诇诪讗 诪砖诪注 砖爪专讬讱 诇讻讘讚 讘讚专讻讬诐, 讜讗诪专讬谞谉 谞诪讬 驻' 讗诪专 诇讛诐 讛诪诪讜谞讛 [讚祝 诇"讝.] 讜讻谉 诪爪讬谞讜 讘砖诇砖讛 诪诇讗讻讬诐 砖讘讗讜 讗爪诇 讗讘专讛诐 诪讬讻讗诇 讘讗诪爪注 讜讙讘专讬讗诇 讘讬诪讬谞讜 专驻讗诇 讘砖诪讗诇讜, 讜讬"诇 讗诐 诪转讞诇讛 谞讜注讚讜 诇诇讻转 讬讞讚讬讜 讗讝 诪讻讘讚讬谉 讗祝 讘讚专讻讬诐 讗讘诇 讗诐 诇讗 谞转讞讘专讜 讬讞讚 讗诇讗 驻讙注讜 讝讛 讘讝讛 讜讗讬专注 诇讛诐 讚专讱 诇诪拽讜诐 讗讞讚 讗讬谉 诪讻讘讚讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛讟讜讘 讜讛诪讟讬讘 讜讗"转 讗诪讗讬 驻讜转讞转 讘讘专讜讱 讜讛诇讗 住诪讜讻讛 讻讜' 注讻"诇 诇讻讗讜专讛 砖讚讘专讬讛诐 讘注爪诪诐 讛诐 讚讘专讬 讛转诇诪讜讚 讚讗诪专 驻讜转讞 讘讘专讜讱 讻讜' 诪讻诇诇 讚讘专讻讛 讘驻谞讬 注爪诪讛 讛讬讗 讜讬砖 诇讬讬砖讘 讚拽砖讬讗 诇讛讜 讚谞讛讬 讚诪讚专讘谞谉 讛讬讗 诪"诪 讻讬讜谉 讚住诪讜讻讛 讛讬讗 诇讘专讻讜转 讚讗讜专讬讬转讗 诪拽专讬 住诪讜讻讛 诇讞讘专转讛 讜讗讛讗 转讬专爪讜 讚诇讗 砖讬讬讻讗 讻诇诇 诇讘专讻讜转 讚讗讜专讬讬转讗 讚诇讗 谞转拽谞讛 讗诇讗 讗讞"讻 讘砖讘讬诇 讛专讜讙讬 讘讬转专 讜拽"诇:


讘讗"讚 讜谞讗诪谉 讗转讛 砖诇 讘专讻转 讛驻讟专讛 讻讜' 讛讜讗 谞讻转讘 讙讚讜诇 讻讜' 注讻"诇 讘讬讗讜专 讚讘专讬 讛转讜住' 讘驻' 注"驻 讜讝"诇 讜讘专讻讛 砖诇讗讞专 讛讛驻讟专讛 爪讜专 讛注讜诇诪讬诐 注讚 砖讻诇 讚讘专讬讜 讗诪转 讜爪讚拽 讜讬砖 讛驻住拽 讘诪讞讝讜专讬诐 讜诪转讞讬诇 谞讗诪谉 讗转讛 讛讜讗 讜讗讬谉 砖诐 讘专讻讛 诇讗 讘讞转讬诪转 专讗砖讜谞讛 讜诇讗 讘驻转讬讞转 砖谞讬讛 讜谞专讗讛 讻讜' 注"砖 讘讗讜专讱:


讘讚"讛 诇讛讬讻谉 讛讜讗 讞讜讝专 讻讜' 诇诪拽讜诐 砖驻住拽 砖讗讜诪专 讘专讜讱 砖讗讻诇谞讜 注讻"诇 讜讛讜讗 驻讬' 讛专讘 讗诇驻住讬:


讘讗"讚 讚讛讬讬谞讜 诇诪专 诪讛讝谉 讜讗讬诇讱 讜诇诪专 诪谞讘专讱 讜讛砖转讗 讻讜' 注讻"诇 诪砖诪注 诇诪专 诪讛讝谉 讛讬讬谞讜 转讞诇转 讛讝谉 讜诇诪专 诪谞讘专讱 讛讬讬谞讜 转讞诇转 谞讘专讱 讜讗"讻 讛讜讗 诪讗讬 诇诪拽讜诐 砖驻住拽 讙诐 讗诐 谞驻专砖 讘讚讜讞拽 诇诪专 诪讛讝谉 讛讬讬谞讜 诪住讜祝 讛讝谉 讚讛讬讬谞讜 诪讘专讻转 讛讗专抓 讜诇诪专 诪谞讘专讱 讛讬讬谞讜 诪住讜驻讜 讚讛讬讬谞讜 诪讛讝谉 拽砖讛 拽爪转 讚讗"讻 诇诪"讚 讞讜讝专 诇专讗砖 讛讬讬谞讜 诪转讞诇转 谞讘专讱 讚诇讗 砖讬讬讱 讘讬讞讬讚 诇讜诪专 讻谉 讜谞专讗讛 诇讛讙讬讛 诇诪专 诪讛讝谉 讜诇诪专 诪谞讜讚讛 诇讱 讚讛讬讬谞讜 诪转讞诇转 讛讝谉 讜诪转讞诇转 谞讜讚讛 诇讱 诪讬讛讜 诪"讚 讞讜讝专 诇专讗砖 诇讬讻讗 诇驻专讜砖讬 讗诇讗 诇诪"讚 [注讚] 谞讜讚讛 诇讱 讜讚讜"拽:


讘讗"讚 讜讛砖转讗 谞讬讞讗 讚诇讗 拽砖讛 诪讛讝谉 砖讛专讬 诇讗 住驻讬 讘谞转讬讬诐 注讻"诇 讻爪"诇 专"诇 讚诇讛讱 驻讬专讜砖讗 讚讗讬讬专讬 讘讬爪讗 讗讞讚 诪讛谉 诇砖讜拽 讚讗驻砖专 讚诇讗 住驻讬 讜讗讻讬诇 讘谞转讬讬诐 讜诇讻讱 讬讜爪讗 砖驻讬专 讘讘专讻转 讛讝谉 砖砖诪注 讻讘专 诪讛砖谞讬诐 诪砖讗"讻 讗讬 讛讜讛 讗讬讬专讬 讘讗' 讛诪驻住讬拽 诇讘' 讜讗讜讻诇 讗讞"讻 转拽砖讬 砖驻讬专 讻讚诇注讬诇 讻讬讜谉 砖讗讻诇 讗讞"讻 讛讬讗讱 讬讜爪讗 讘诇讗 讛讝谉 讚讛讜讗 讚讗讜专讬讬转讗 讜拽"诇:


讘讚"讛 诪专 讝讜讟专讗 讻讜' 讚讬砖 诪讬转讛 讘诇讗 讞讟讗 讜讬砖 讬住讜专讬谉 讘诇讗 注讜谉 讜诪讬讛讜 讘讻讱 讗讬谉 诇诪讞拽讜 注讻"诇 讻爪"诇 注讬讬谉 讘专讘讬谞讜 讬讜谞讛:


讘讚"讛 讘讝诪谉 砖讛谉 讻讜' 讜诇拽诪谉 讘诪转谞讬转讗 讙专住讬' 讙讚讜诇 讻讜' 注讻"诇 讻爪"诇:


讘讚"讛 讗讬谉 诪讻讘讚讬谉 讻讜'. 讛讗 拽讗讝诇讬 讘讗讜专讞讗 讻讜' 讜讬"诇 讻砖讬爪讗讜 诇讚专讱 讻讗' 诪讻讘讚讬诐 讻讜' 注讻"诇 拽"拽 讚讛讗讬 诇讬砖谞讗 讙讜驻讗 讛讜讜 拽讗讝诇讬 讘讗讜专讞讗 拽讗诪专 讛讻讗 讙讘讬 专讘讬谉 讜讗讘讬讬 讜注"讻 讚诇讗 诪转讜拽诪讗 讗诇讗 讘砖诇讗 讬爪讗讜 诇讚专讱 讻讗' 讜拽"诇:

讗讬谉 诪讻讘讚讬谉 讘讚专讻讬诐 讻讜'. 诪驻讜专砖 驻专拽 讗诪专 诇讬讛 讛诪诪讜谞讛:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诇讛讬讻谉 讜讻讜'. 讜诇诪专 诪谞讘专讱. 爪"诇 诪谉 谞讜讚讛 诇讱 [专砖"讗]:





驻谞讬 讬讛讜砖注

讘讙诪专讗 诇讛讬讻谉 讛讜讗 讞讜讝专 讜驻讬专砖"讬 讚讗讚诇注讬诇 拽讗讬 讘诪讬 砖谞爪讟专祝 诇讝讬诪讜谉 讜讗诪专谉 诇注讬诇 讗诇讬讘讗 讚专讘 砖砖转 讜讻讜' 注住"讛. 讜诇驻"讝 谞专讗讛 讘注诇讬诇 诪驻讬专砖"讬 讚讛诇讻讛 讻专讘 砖砖转 讘讛讱 讚诇注讬诇 讚讛讗 讛谞讱 讗诪讜专讗讬 讘转专讗讬 讜住转诪讗 讚转诇诪讜讚讗 谞诪讬 讚拽讗诪专 讜讛诇讻转讗 诇诪拽讜诐 砖驻住拽 诇讗 诪转讜拽诪讗 讗诇讗 讻专讘 砖砖转 讜讻诪讜 砖驻讬专砖"讬 诇讛讚讬讗 讚诇诪拽讜诐 砖驻住拽 讛讬讬谞讜 诇讘专讻转 讛讗专抓 讻砖讗专 讬讞讬讚 谞诪爪讗 讚诇驻"讝 诪砖诪注 诇讛讚讬讗 讚诇专砖"讬 谞诪讬 砖讬讬讱 驻诇讜讙转讗 讚专"谞 讜专讘 砖砖转 讘讗讞讚 砖诪驻住讬拽 诇砖谞讬诐 讚诇注讬诇 讻诪讜 诇驻讬' 讛专' 讗诇驻住 讻讚驻专讬砖讬转 诇注讬诇 讗诇讗 讚诇注谞讬谉 讚讬谞讗 驻诇讬讙讬 讚讛专' 讗诇驻住 驻讜住拽 讻专"谞 讻讬讜谉 讚讻谉 注诪讗 讚讘专 讜诪砖"讛 讛讜爪专讱 诇讚讞讜拽 讻讗谉 诇驻专砖 讛讗讬 诇讛讬讻谉 讛讜讗 讞讜讝专 讚讛讻讗 讜讛讱 讛诇讻转讗 诇诪拽讜诐 砖驻住拽 讚讛讬讬谞讜 诇注谞讬谉 讛诪讝诪谉 讙讜驻讗 讗诐 讞讜讝专 诇讜诪专 谞讘专讱 砖讗讻诇谞讜 讗讜 讘专讜讱 砖讗讻诇谞讜 讜诇驻讬 砖讛讜讗 驻讬' 讚讞讜拽 诇讻讱 谞专讗讛 诇讜 诇专砖"讬 诇驻专砖 讘驻砖讬讟讜转 讚讛讬讬谞讜 讻专讘 砖砖转 讜讻讚驻专讬砖讬转 诇注讬诇 讚诪讛讗讬 讚讻谉 注诪讗 讚讘专 讗讬谉 专讗讬讛 讚讛诇讻讛 讻专"谞 讻讬讜谉 讚专讘 砖砖转 谞诪讬 诪讜讚讛 讚注讬拽专 讘讛"诪 讗驻讬诇讜 讘讬讞讬讚 诪讚专讘谞谉 诪讬讛讗 讛讬讬谞讜 讙' 讘专讻讜转 讙诪讜专讜转 砖讗讜诪专 讙"讻 讛讝谉. 讗诇讗 讚诪"砖 诇注讬诇 讘讻讜讜谞转 专砖"讬 讚诪讚专讘谞谉 讛讜讬 讞讬讜讘 讙诪讜专 注诇 讛讬讞讬讚 诇讜诪专 讘专讻转 讛讝谉 讘驻谞讬 注爪诪讜 讜诪诇砖讜谞讜 讻讗谉 讗讬谉 谞专讗讛 讻谉 砖讛专讬 讻转讘 讚诇诪拽讜诐 砖驻住拽 讛讬讬谞讜 讘专讻转 讛讗专抓 讻砖讗专 讬讞讬讚 讜讗"讻 诪砖诪注 讚砖讗专 讬讞讬讚 谞诪讬 讝讬诪谞讬谉 讚诪转讞讬诇 讘讘专讻转 讛讗专抓 讗"讻 诇驻"讝 注"讻 爪专讬讱 诇讜诪专 讘讻讜讜谞转 专砖"讬 讚诪讚专讘谞谉 谞诪讬 讗讬谉 讛讬讞讬讚 讞讬讬讘 诇讜诪专 讘专讻转 讛讝谉 讘驻谞讬 注爪诪讜 讗诇讗 讗诐 讬专爪讛 讻讙讜谉 砖讛讜讗 讟专讜讚 讗讜 砖讗讬谞讜 讬讜讚注 诇讘专讱 讘专讻转 讛讝谉 讻讙讜谉 砖讛讜讗 讘讜专 讜诇讬讻讗 住讜驻专 讘讛讚讬讛 诪砖"讛 砖驻讬专 讬讜讻诇 诇讛转讞讬诇 讘讘专讻转 讛讗专抓 讻讬讜谉 砖讻讜诇诇 注诪讜 讘专讻转 讛讝谉 讜讞讜转诐 讙"讻 注诇 讛讗专抓 讜注诇 讛诪讝讜谉 讻讚驻专讬砖讬转 讜讗讬谉 讚讜讞拽 诇驻专砖 讻谉 讻讬讜谉 讚讗砖讻讞谉 诇讛讚讬讗 讘驻讜注诇讬诐 讻讛"讙 砖诪讘专讻讬谉 砖转讬诐 讜讻讜诇诇讬谉 讙' 讗诇讗 讚诪讛 砖讛驻讜注诇 诪转讞讬诇 诇讜诪专 讘专讻转 讛讝谉 讘驻谞讬 注爪诪讜 讜讻讜诇诇 讬专讜砖诇讬诐 讘讘专讻转 讛讗专抓 讛讬讬谞讜 诪砖讜诐 讚讛讻讬 砖驻讬专 讟驻讬 诇驻讬 砖讘专讻转 讛讝谉 驻讜转讞转 讘讘专讜讱 讜注讜讚 讚讬讜转专 砖讬讬讱 诇讻诇讜诇 讬专讜砖诇讬诐 讘讘专讻转 讛讗专抓 讜讗驻砖专 讚讗讛"谞 砖讗诐 专讜爪讛 诇讻诇讜诇 讘专讻转 讛讝谉 讘讘专讻转 讛讗专抓 谞诪讬 讬爪讗 讜讻讘专 讗驻砖专 讚诇专砖"讬 讙讜驻讗 讛讬讻讗 砖讬讞讬讚 诪转讞讬诇 讘讘专讻转 讛讗专抓 驻讜转讞 讘讛 讘讘专讜讱 讜讗讜诪专 谞讜讚讛 诇讱. 讜注讜讚 讬砖 诇讜诪专 讻讬讜谉 讚专砖"讬 住讜讘专 讚讛诇讻讛 讻专讘 砖砖转 诇驻讬 驻讬专讜砖讜 讜砖讬讟转讜 讜讻讚诪砖诪注 诪驻砖讟讗 讚诇讬砖谞讗 讚转诇诪讜讚讗 讚诇注讬诇 讜讚讛讻讗 讚讗讬谉 讛讬讞讬讚 讗讜诪专 讘专讻转 讛讝谉 讜拽讬讬"诇 谞诪讬 讚讛诇讻讛 讻专讘 砖砖转 讘讗讬住讜专讗 讻诪"砖 讙"讻 讛转讜住' 讘砖诪注转讬谉 讜讗诐 讻谉 讗讬转 诇谉 诇诪讬诪专 讚专讘 砖砖转 诪讜拽讬 谞驻砖讬讛 讻转谞讗讬 讜讛讬讬谞讜 讻讛讱 讘专讬讬转讗 讚转谞讗 砖谞讬诐 讜砖诇砖讛 诪砖讗"讻 讛讱 讘专讬讬转讗 讚驻讜注诇讬诐 讚诇注讬诇 诪讜拽讬 专讘 砖砖转 讻讛讱 讘专讬讬转讗 讚转谞讗 砖诇砖讛 讜讗专讘注讛 诇注谞讬谉 讛讝谉 讜讛讬讬谞讜 讻专"谞 讜诇讗 诪砖诪注 诇讬讛 诇讗讜拽诪讬 讟注诪讗 讚讛讱 讘专讬讬转讗 讚讛讟讜讘 讜讛诪讟讬讘 讚讗讜专讬讬' 讻讬讜谉 讚诪住讬拽 讛砖"住 讘住诪讜讱 讘讻诪讛 讛讜讻讞讜转 讚讛讟讜讘 讜讛讟讬讘 诇讗讜 讚讗讜专讬讬转讗 讜注讜讚 讚讛讱 讘专讬讬转讗 讚讛驻讜注诇讬诐 讙讜驻讗 注"讻 住讘专 讚讛讟讜讘 讜讛诪讟讬讘 诇讗讜 讚讗讜专讬讬转讗 讻谉 谞"诇 谞讻讜谉 讘讻讜讜谞转 专砖"讬 讜转诇"讬 砖讝讻讬转讬 诇讬讬砖讘 砖讬讟转 专砖"讬 诇谞讻讜谉 讻讛讜讙谉 讜讻讛诇讻讛 讘诇讬 砖讜诐 讙诪讙讜诐 讜讚讜拽 讛讬讟讘:


砖诐 诪讬诐 讗讞专讜谞讬诐 讘讝诪谉 砖讛诐 讛' 诪转讞讬诇讬谉 诪谉 讛讙讚讜诇. 讜讻转讘 讛专砖讘"讗 讝"诇 讘讞讬讚讜砖讬讜 讚讟注诪讗 讚诪讬诇转讗 讚讞诪砖讛 讛讬讬谞讜 讻讚讬 砖诪讬 砖诪讝讜诪谉 诇讘专讱 讘讛"诪 讬住讚专 讘讬谞讜 诇讘讬谉 注爪诪讜 讘讛"诪 讜砖讬注专讜 讞讻诪讬诐 砖讘砖讬注讜专 谞讟讬诇转 讚' 讘谞讬 讗讚诐 讬讜讻诇 诇住讚专谉 讜讘讛讗讬 砖讬注讜专讗 谞诪讬 诇讗 讛讜讬 讛驻住拽 讘讬谉 谞讟讬诇讛 诇讘专讻讛 讜砖"诪 讚转讬讻祝 诇谞"讬 讘专讻讛 诇讗讜 讚讜拽讗 讜讻讜' 注"砖 讜诪讝讛 谞专讗讛 住讬讜注 诇砖讬讟转 讛砖"注 讘住讬' 拽"住 砖讻转讘 讘砖诐 讛转讜住' 讚讛砖讬注讜专 转讬讻祝 讛讜讗 砖讬注讜专 诪讛诇讱 讻"讘 讗诪讜转 讜讗驻砖专 讚讗讬讚讬 讜讗讬讚讬 讞讚 砖讬注讜专讗 讜注讬讬谉 诪"砖 诇注讬诇 讚祝 诪"讘 讙讘讬 讙' 转讻讬驻讜转 砖讛转讜住' 讘住讜讟讛 讚拽讚拽讜 讻谉 诪住讜讙讬讗 讚讝讘讞讬诐 讚祝 诇"讙 讗诇讗 砖讛讗讞专讜谞讬诐 讛拽砖讜 注诇 讝讛 讚讗讚专讘讛 诪住讜讙讬讗 讚讛转诐 诇驻讬 讛诪住拽谞讗 诪砖诪注 讚讗驻讬' 驻住讬注讛 讗讞转 讛讜讬 讛驻住拽 讜诇讗 诪讬拽专讬 转讬讻祝 注"砖 砖讻转讘转讬 诇讬讬砖讘 诇砖讜谉 讛转讜住' 讘讗专讬讻讜转 诪讬讛讗 诇驻诪"砖 讻讗谉 讘诇讗"讛 讗讬 讗驻砖专 诇讜诪专 讚讘讻诇 讚讛讜 讛讜讬 讛驻住拽 讚讗诐 讻谉 转讬拽砖讬 诇讛讜 住讜讙讬讗 讚讛讻讗 讚诪砖诪注 讚讘砖讬注讜专 讚' 讜讛' 讘谞讬 讗讚诐 诇讗 讛讜讬 讛驻住拽 讜讻讬讜谉 砖讻谉 讚爪专讬讱 砖讬注讜专 诇注谞讬谉 讝讛 讛讛驻住拽 讗诐 讻谉 讜讚讗讬 讬驻讛 讻转讘讜 讛转讜住' 讘住讜讟讛 诪住讜讙讬讗 讚讝讘讞讬诐 诪砖诪注 诪讬讛讗 讚讬讜转专 诪讻"讘 讗诪讛 讛讜讬 讛驻住拽 讜讻讬讜谉 讚诇讗 讗砖讻讞谉 砖讬注讜专 诪驻讜专砖 讘讙诪专讗 讘驻讞讜转 诪讝讛 注"讻 讬砖 诇谞讜 诇讜诪专 讚讗讬讚讬 讜讗讬讚讬 讞讚 砖讬注讜专讗 讛讜讗 讜讘驻讞讜转 诪讝讛 谞诪讬 诇讗 讛讜讬 讛驻住拽 讻谉 谞"诇 讜讚讜"拽:





爪诇"讞

讬砖讘 讙讚讜诇 讜讬砖诪讜专 讬讚讬讜 讜讻讜' 讛专诪讘"诐 讘驻"讝 诪讛诇' 讘专讻讜转 讛诇讻讛 讗' 讻转讘 讛讙讚讜诇 砖讘讻讜诇谉 谞讜讟诇 讗转 讬讚讬讜 转讞诇讛 讜讗讞专 讻讱 谞讻谞住讬谉 讜讬讜砖讘讬谉 诪住讜讘讬谉 讜讻讜'. 讛谞讛 专讜讗讛 讗谞讬 讚讘专 讞讚砖 讘讚讘专讬 专讘讬谞讜 讛讙讚讜诇 砖讛拽讚讬诐 讛谞讟讬诇讛 诇讛讛住讬讘讛 讜诇讗 讻谉 诪砖诪注 诇注讬诇 讚祝 诪"讙 注"讗 砖砖谞讬谞讜 讻讬爪讚 住讚专 讛住讬讘讛 讜讻讜' 注诇讜 讜讛住讬讘讜 讜讘讗 诇讛诐 诪讬诐 讜讻讜' 砖诪转讞诇讛 讛住讬讘讜 讜讗讞"讻 诪讘讬讗讬谉 诇讛诐 诪讬诐 诇谞讟讬诇讛 讜谞讜讟诇讬谉 砖诐 讘诪拽讜诪谉 讜讻谉 诪砖诪注 讘讘专讬讬转讗 讻讗谉 砖诪转讞诇讛 转谞讜 住讚专 讛住讬讘讛 讜讗讞"讻 转谞讜 诪讬诐 讛专讗砖讜谞讬诐 诪转讞讬诇讬谉 诪谉 讛讙讚讜诇 讜讙诐 注讜讚 讗谞讬 专讜讗讛 诪诇砖讜谞讜 砖诇 专讘讬谞讜 砖讻转讘 讗讞"讻 谞讻谞住讬谉 讜讻讜' 诪砖诪注 砖讛谞讟讬诇讛 诇讗 讛讬转讛 讘诪拽讜诐 讛讛住讬讘讛 专拽 诪讘讞讜抓 讜讝讛讜 诪讜讻讬讞 砖诇讚注转 专讘讬谞讜 讗驻讬诇讜 讛驻住拽 讛诇讬讻讛 诪诪拽讜诐 诇诪拽讜诐 讘讬谉 谞讟讬诇讛 诇讛诪讜爪讬讗 诇讗 诪驻住讬讚 诪讬讚讬 讜注讬讬谉 讘住讬诪谉 拽住"讜 讜讘诪讙"讗 住"拽 讙' 讜讛讟讜专 砖诐 讙"讻 讻转讘 砖讛专诪讘"诐 诪驻专砖 讛讗 讚转讻祝 诇谞"讬 讘专讻讛 注诇 诪讬诐 讗讞专讜谞讬诐 讜诇驻讬 诪讛 砖讻转讘转讬 诪驻讜专砖 讗驻讬诇讜 讛讛讬转专 讘诪讬诐 专讗砖讜谞讬诐 讘讚讘专讬 专讘讬谞讜. 注讜讚 讬砖 诇转诪讜讛 讘讚讘专讬 专讘讬谞讜 讻讗谉 砖诇讗 讛讝讻讬专 砖诇讗诇转专 诪讬讬转讬 转谞讗 拽诪讬' 讛讙讚讜诇 讗讞专 砖谞讟诇 讬讚讬讜 讻诪讜 砖讛砖讬讘 专"讙 诇专讘 砖砖转 讜讛讻"诪 讛专讙讬砖 讘讝讛 讜讻转讘 讚诪讗讞专 讚讗诪专 专"砖 讗谞讗 诪转谞讬转讗 讬讚注谞讗 讜讘诪转谞讬转讗 转谞讬 诪讬诐 专讗砖讜谞讬诐 诪转讞讬诇讬谉 诪谉 讛讙讚讜诇 讛讬讬谞讜 讚诇注讜诇诐 诪转讞讬诇讬谉 诪谉 讛讙讚讜诇 讗驻讬诇讜 诇讗 诪讬讬转讬 转讻讗 拽诪讬' 讜讗注"讙 讚专"砖 讙讜驻讬' 讗拽砖讬' 诇专"讙 讬砖讘 讙讚讜诇 讜讬砖诪讜专 讬讚讬讜 讜讻讜' 诪讘讚拽 讛讜讛 讘讚讬拽 诇专"讙 讗讘诇 诇驻讜诐 拽讜砖讟讗 诇讬转 诇谉 讘讛 注讬讬谉 讘讻"诪 讜讚讘专讬讜 讚讞讜拽讬诐 讚专"砖 讬讚讞讛 诇专"讙 讘诪讬诇讬 讚讻讚讬 讜谞诇注"讚 讚讘砖诇诪讗 诇驻专住讗讬 讚诇讗讜 讘谞讬 讘专讜讻讬 谞讬谞讛讜 讘专讻转 讛谞讛谞讬谉 砖驻讬专 讛砖讬讘 专"砖 讬砖讘 讙讚讜诇 讜讬砖诪讜专 讬讚讬讜 讜讛砖讬讘 诇讜 专"讙 讚讗诇转专 诪讬讬转讬 转讻讗 拽诪讬' 讜专"砖 讻砖讛拽砖讛 诇讜 诇讗 讛讜' 讻讜讜谞转讜 砖讘砖讘讬诇 讝讛 讛讬' 诇讜 诇讬讟讜诇 讘讗讞专讜谞' 砖讗讬谉 讝讛 讻讘讜讚 讛讙讚讜诇 砖讬讟讜诇 讘讗讞专讜谞' 讗讘诇 专爪讛 诇讬讚注 诪讛 驻注讜诇讛 注讜砖讬谉 讘讝讛 砖诇讗 讬爪讟专讱 诇讬砖讘 讜诇砖诪讜专 讬讚讬讜 讜讘讝讛 砖驻讬专 讻' 讛讻"诪 讚诪讘讚讬拽 讛讜讛 讘讚讬拽 诇专"讙 讜讛砖讬讘 诇讜 讚诇讗诇转专 诪讬讬转讬 转讻讗 讜讻讜' 讗讘诇 诇讚讬讚谉 讚爪专讬讻讬谉 讗谞讜 诇讘专讻转 讛诪讜爪讬讗 讜诪诪"谞 讗诐 讙诐 讛讘注讛"讘 诪讬住讘 注诪讛诐 讜讛讚讬谉 谞讜转谉 砖讘注讛"讘 讘讜爪注 诪讛 驻注讜诇讛 讬讛讬' 讘诪讛 讚诪讬讬转讬 转讻讗 拽诪讬' 砖诇 讛讙讚讜诇 讜讛诇讗 讗讻转讬 讬讚讬讜 讗住讜专讜转 注讚 砖讬讘爪注 讘注讛"讘 讜讗诐 讗讬谉 讘注讛"讘 诪讬住讘 注诪讛诐 讗讝 讛讙讚讜诇 讘讜爪注 讜讻诇诐 讬讜爪讗讬诐 讘讘专讻转讜 讜讗诐 诪讬讬转讬 诇讗诇转专 转讻讗 讜讬讘专讱 转讻祝 讛诪讜爪讬讗 讗"讻 讬讛讬' 讛谞讟讬诇讛 砖谞讜讟诇讬诐 讗讞专讬诐 讬讚讬讛诐 讛驻住拽 讘讬谉 讘专讻转 讛诪讜爪讬讗 诇讗讻讬诇转 讛讗讞专讬诐 讜住"诇 专讘讬谞讜 讛专诪讘"诐 砖讝讛讜 讛驻住拽 讜砖诇讗 讻讚讘专讬 讛讗"讞 砖讛讘讬讗讜 讛讘"讬 讘住讬诪谉 拽住"讝 讜讻谉 驻住拽 砖诐 讘砖诇讞谉 注专讜讱 住注讬祝 讝' 讜讝"诇 专讗讜讘谉 砖讛讬' 谞讟诇 讬讚讬讜 诇讗讻讬诇讛 讜讬注拽讘 讛讬' 诪讘专讱 讛诪讜爪讬讗 讜谞转讻讜讬谉 诇讛讜爪讬讗 讛砖讜诪注讬诐 讜讗讞"讻 谞讙讘 专讗讜讘谉 讬讚讬讜 讜讘讬专讱 注谞"讬 诇讗 讛讜讛 讛驻住拽讛 讜讬讜爪讗 讘讘专讻转 讬注拽讘 注讻"诇 讜诇注谞"讚 讛讚讘专 爪"注 砖讗祝 砖讘专讻转 讛谞讟讬诇讛 讞砖讜讘讛 诪爪专讻讬 住注讜讚讛 讜诇讗 讙专注 诪讙讘讜诇 诇转讜专讗 讗讜 讛讘讬讗讜 诪诇讞 讚诇讗 讛讜讛 讛驻住拽 砖讗谞讬 砖诐 砖讛讜讗 诇讗讞专 讛谞讟讬诇讛 讜讘讬讚讜 诇讗讻讜诇 转讻祝 讗讞专 讘专讻转 讛诪讜爪讬讗 讜诇讻谉 讗祝 砖讗讬谞讜 讗讜讻诇 转讻祝 讜诪驻住讬拽 讘讚讘专讬诐 砖讛讜讗 诪爪专讻讬 讛诪讜爪讬讗 讜讛住注讜讚讛 诇讗' 讞砖讬讘 讛驻住拽 讜讛专讬 讝讛 讻注讬谉 砖讗诪专讜 讻诇 讛专讗讜讬 诇讘讬诇讛 讜讻讜' 讗讘诇 讝讛 砖砖诪注 讛诪讜爪讬讗 拽讜讚诐 砖谞讟诇 讬讚讬讜 讜讛专讬 讗讬谉 讘讬讚讜 诇讗讻讜诇 转讻祝 砖讜讘 讛谞讟讬诇讛 讜讘专讻转 讛谞讟讬诇讛 讞砖讬讘 讛驻住拽 讜讗驻讬诇讜 诇诪讛 砖驻住拽 专诪"讗 砖诐 讘住注讬祝 讜讬"讜 讘讛讙"讛 讚讗讞专 砖讗讻诇 讛讘讜爪注 转讻祝 砖讜讘 讬爪讗讜 讻诇诐 讘讗讻讬诇转 讛讘讜爪注 讜砖讜讘 讬讻讜诇讬诐 诇讛驻住讬拽 讙"讻 讛讟注诐 诇 砖讘讬讚诐 诇讗讻讜诇 讜讻谞"诇 讜诇讻谉 谞诇注"讚 讚讚注转 讛专诪讘"诐 砖讛谞讟讬诇讛 砖诇 讛诪住讜讘讬诐 讞砖讬讘讛 讛驻住拽 讘讬谉 讘专讻转 讛讘讜爪注 诇讗讻讬诇转谉 讜诇讻谉 爪专讬讱 讛讘讜爪注 诇讛诪转讬谉 诪诇讘爪讜注 注讚 砖讬讟诇讜 讻诇 讛诪住讜讘讬谉 讜诇讻谉 诇讗 拽讗诪专 讛专诪讘"诐 讚诇讗诇转专 诪讬讬转讬 转讻讗 拽诪讬' 讚讙讚讜诇 讜驻专住讗讬 砖讗谞讬 讚诇讗 砖讬讬讱 讘讛讜 讘专讻讛:

